**Projecte Curricular d’ESO i Batxillerat**

**Índex**

[**1. Objectius generals de l’Educació bàsica 4**](#_heading=h.tyjcwt)

[**2. Objectius del batxillerat 5**](#_heading=h.3dy6vkm)

[**3. Criteris generals d’organització curricular 7**](#_heading=h.4d34og8)

[3.1 Matèries comunes i optatives: ESO i batxillerat 7](#_heading=h.2s8eyo1)

[3.2 Criteris de distribució de l’alumnat 12](#_heading=h.1ksv4uv)

[3.3 Marc horari 13](#_heading=h.44sinio)

[**4. PROGRAMACIONS DIDÀCTIQUES 14**](#_heading=h.2jxsxqh)

[4.1. Criteris per a elaborar la programació de les matèries 14](#_heading=h.z337ya)

[4.2. Criteris per a l’elaboració d’unitats didàctiques i situacions d’aprenentatge 14](#_heading=h.1y810tw)

[**5. L’ACCIÓ TUTORIAL 15**](#_heading=h.4i7ojhp)

[5.1 El pla d’acció tutorial (PAT) 15](#_heading=h.2xcytpi)

[5.2 Objectius generals del Pla d’Acció Tutorial 16](#_heading=h.3whwml4)

[5.3 Objectius concrets d’acció tutorial a desenvolupar per les tutories 18](#_heading=h.qsh70q)

[5.4 Objectius d’acció tutorial que desenvoluparan els equips docents 20](#_heading=h.1pxezwc)

[5.5 Planificació d’activitats i aspectes organitzatius per aconseguir els objectius del Pla d’Acció Tutorial 20](#_heading=h.49x2ik5)

[5.6 Avaluació del Pla d’acció tutorial 21](#_heading=h.147n2zr)

[**6. ATENCIÓ A LA DIVERSITAT 21**](#_heading=h.23ckvvd)

[6.1 Perfil de l’alumnat de diversitat 22](#_heading=h.ihv636)

[6.2 Unitat de Suport intensiu a l’escola inclusiva (SIEI) 22](#_heading=h.32hioqz)

[6.3 Estructura organitzativa de l’atenció a la diversitat 23](#_heading=h.1hmsyys)

[6.4 Professorat: Comissió d’Atenció a l’Educació Inclusiva (CAEI) 23](#_heading=h.41mghml)

[6.5 L’aula d’acollida 23](#_heading=h.vx1227)

[6.6 Criteris de qualificació de l’alumnat d’Aula d’acollida 24](#_heading=h.3fwokq0)

[**7. CRITERIS METODOLÒGICS GENERALS 25**](#_heading=h.4f1mdlm)

[7.1 Els departaments didàctics 25](#_heading=h.2u6wntf)

[7.2 Els equips docents 26](#_heading=h.19c6y18)

[7.3 Criteris per a la formació dels equips docents i els mecanismes interns de coordinació en els equips docents. 26](#_heading=h.28h4qwu)

[7.4 Foment de la lectura 28](#_heading=h.nmf14n)

[**8. TRACTAMENT DE LA LECTURA I LA COMPRENSIÓ LECTORA A L’ESO DEL NOSTRE INSTITUT 28**](#_heading=h.37m2jsg)

[8.1 CATALÀ 28](#_heading=h.46r0co2)

[8.2 CASTELLÀ 28](#_heading=h.2lwamvv)

[8.3 ANGLÈS 29](#_heading=h.111kx3o)

[8.4 FRANCÈS: SEGONA LLENGUA ESTRANGERA 29](#_heading=h.3l18frh)

[8.5 CIÈNCIES SOCIALS 31](#_heading=h.206ipza)

[8.6 CIÈNCIES de la NATURALESA 31](#_heading=h.4k668n3)

[8.7 TECNOLOGIA 32](#_heading=h.2zbgiuw)

[8.8 MATEMÀTIQUES: 32](#_heading=h.1egqt2p)

[**9. L’AVALUACIÓ 32**](#_heading=h.3ygebqi)

[9.1 Criteris generals sobre l’avaluació 32](#_heading=h.2dlolyb)

[9.2 La junta d’avaluació 34](#_heading=h.3cqmetx)

[9.3 Les sessions d’avaluació 35](#_heading=h.1rvwp1q)

[9.4 Criteris d’avaluació i superació de matèries a l’ESO 36](#_heading=h.2r0uhxc)

[9.4.1 L'avaluació d'una matèria concreta en un curs. 36](#_heading=h.1664s55)

[9.4.2 L'avaluació de les matèries. 37](#_heading=h.3q5sasy)

[9.4.3 Recuperacions ESO i Batxillerat 39](#_heading=h.kgcv8k)

[9.4.3.1 Durant el curs: ESO 39](#_heading=h.34g0dwd)

[9.4.3.2 D’un any per l’altre: ESO 45](#_heading=h.1jlao46)

[9.4.3.3 Recuperacions Batxillerat: durant el curs 47](#_heading=h.2iq8gzs)

[9.4.4 Criteris de promoció a l’ESO 50](#_heading=h.3hv69ve)

[9.4.5 Superació de l'etapa i títol de graduat o graduada en educació secundària obligatòria: 51](#_heading=h.1x0gk37)

[9.4.6 Criteris de superació de matèria i promoció al Batxillerat. 52](#_heading=h.4h042r0)

[9.4.6.1 Promoció de 1r a 2n de Batxillerat: 52](#_heading=h.2w5ecyt)

[9.4.6.2 Obtenció del títol de Batxillerat: 53](#_heading=h.1baon6m)

[9.4.7 Objectius comuns avaluables 53](#_heading=h.3vac5uf)

[9.4.8 Matèries comunes i optatives a l’ESO: assoliment 54](#_heading=h.pkwqa1)

[9.4.9 Matèries comunes i optatives al batxillerat : assoliment 54](#_heading=)

[**10. El treball de recerca al batxillerat 54**](#_heading=h.1opuj5n)

[**11. EL PROJECTE D’APRENENTATGE-SERVEI (APS) 56**](#_heading=h.48pi1tg)

[**12. EL CONTROL D’ASSISTÈNCIA 57**](#_heading=h.1302m92)

[**13. TEMES TRANSVERSALS 57**](#_heading=h.3mzq4wv)

[13.1 Projecte de mediació 58](#_heading=h.haapch)

[13.2 El Projecte de Coeducació 58](#_heading=h.319y80a)

[13.2.1 Objectius del projecte 58](#_heading=h.1gf8i83)

[13.3 Projecte Aules netes i educades 61](#_heading=h.40ew0vw)

[13.4 Projecte neteja de patis 61](#_heading=h.2fk6b3p)

[13.5 Prevenció de riscos 62](#_heading=h.upglbi)

[13.6 Treball per projectes - DIO 62](#_heading=h.3ep43zb)

[**14. CRITERIS D’UTILITZACIÓ DELS ESPAIS I RECURSOS 64**](#_heading=h.1tuee74)

[**15. AVALUACIÓ DELS PROCESSOS D’ENSENYAMENT-APRENENTATGE 64**](#_heading=h.4du1wux)

[**PROJECTE CURRICULAR DE CENTRE**](#_heading=h.2szc72q)

### [Objectius generals de l’Educació bàsica](about:blank)

L'educació bàsica ha de contribuir en el fet que els i les alumnes adquireixin les capacitats presents en els indicadors del perfil competencial de sortida concretats a l'annex 1, que els permeti:

a) Assumir responsablement els seus deures; conèixer i exercir els seus drets en el respecte als altres; practicar l'empatia, la tolerància, la cooperació i la solidaritat entre les persones i grups; exercitar-se en el diàleg garantint els drets humans com a valors comuns d'una societat plural, i preparar-se per a l'exercici de la ciutadania democràtica.

b) Desenvolupar i consolidar hàbits d'autoregulació, estudi i treball individual i en equip com a condició necessària per portar a terme de manera satisfactòria les tasques de l'aprenentatge i com a mitjà de desenvolupament personal i relacional.

c) Valorar la igualtat de gènere i respectar la diversitat sexual, de gènere, ètnica o de capacitats. Rebutjar els estereotips que suposin qualsevol forma de discriminació entre persones. Conèixer els drets sexuals i reproductius, i exercir-los des del respecte a qualsevol persona i des de l'autocura.

d) Enfortir les capacitats afectives en tots els àmbits de la personalitat i en les relacions amb els altres, així com rebutjar tot tipus de violència i discriminació, especialment la violència masclista i la violència LGTBI-fòbica, els prejudicis de qualsevol tipus, els comportaments sexistes, i resoldre pacíficament els conflictes.

e) Adquirir destreses bàsiques en la utilització de les fonts d'informació per adquirir, amb sentit crític, nous coneixements. Desenvolupar les competències tecnològiques bàsiques i avançar en una reflexió ètica sobre el funcionament i l'ús de la tecnologia.

f) Concebre el coneixement científic com un saber integrat, que s'estructura en diferents disciplines, així com conèixer i aplicar els mètodes per identificar i resoldre els problemes en els diversos camps del coneixement i de l'experiència.

g) Conèixer, comprendre i aplicar les diferents formes de raonament pròpies de les matemàtiques i usar-les en la resolució de problemes propis en els diversos camps del coneixement i de l'experiència.

h) Desenvolupar la iniciativa emprenedora i la confiança en si mateix, la participació, el sentit crític, la iniciativa personal i la capacitat per aprendre a aprendre, planificar, prendre decisions i assumir responsabilitats.

i) Utilitzar la llengua catalana en tots els contextos relacionats amb els aprenentatges tant formals com informals.

j) Comprendre i expressar amb correcció, oralment i per escrit, en llengua catalana i en llengua castellana, textos i missatges complexos, i iniciar-se en el coneixement, la lectura i l'estudi de la literatura.

k) Comprendre i expressar-se en una o més llengües estrangeres de manera apropiada.

l) Conèixer, valorar i respectar els aspectes bàsics de la cultura i la història pròpies i dels altres, així com el patrimoni artístic, cultural i gastronòmic.

m) Conèixer i acceptar el funcionament del propi cos i el dels altres, respectar les diferències, afermar els hàbits de cura i salut corporals, adquirir estratègies per poder prendre decisions conscients sobre el consum alimentari, i incorporar l'educació física i la pràctica de l'esport per afavorir el desenvolupament personal i social. Conèixer i valorar la dimensió humana de la sexualitat en tota la seva diversitat.

n) Valorar críticament els hàbits socials relacionats amb la salut, l'alimentació, el consum, la cura, la consideració i el respecte cap als éssers vius, i contribuir a la conservació i millora del medi ambient.

o) Apreciar la creació artística i comprendre el llenguatge de les diferents manifestacions artístiques, utilitzant diversos mitjans d'expressió i representació.

p) Desenvolupar hàbits quotidians de mobilitat activa, autònoma i saludable, per fomentar l'educació vial i actituds de respecte per prevenir els accidents de trànsit.

q) Prendre consciència de les problemàtiques que té plantejades la humanitat i que es concreten en els objectius de desenvolupament sostenible.

### Objectius del batxillerat

El batxillerat ha de contribuir a desenvolupar les capacitats que permeten a l'alumnat:

a) Exercir la ciutadania democràtica, des d'una perspectiva global, i adquirir una consciència cívica responsable, inspirada en la Declaració Universal dels Drets Humans i en els valors de l'ordenament jurídic d'àmbit autonòmic i estatal, que fomenti la corresponsabilitat en la construcció d'una societat justa i equitativa, i afavoreixi la sostenibilitat.

b) Consolidar una maduresa personal, afectivosexual i social que els permeti actuar de manera respectuosa, responsable i autònoma i desenvolupar l'esperit crític. Preveure, detectar i resoldre pacíficament els conflictes personals, familiars i socials, així com les possibles situacions de violència.

c) Fomentar la igualtat efectiva de drets i oportunitats de dones i homes, analitzar i valorar críticament les desigualtats existents, així com el reconeixement i l'ensenyament del paper de les dones en la història, i impulsar la igualtat real i la no-discriminació per raó de naixement, sexe, origen racial o ètnic, discapacitat, edat, malaltia, religió o creences, orientació sexual o identitat de gènere o qualsevol altra condició o circumstància personal o social.

d) Refermar els hàbits de lectura, estudi i disciplina i rigor en el treball, com a condicions necessàries per a l'aprofitament eficaç de l'aprenentatge, i com a mitjà de desenvolupament personal.

e) Dominar, tant en l'expressió oral com escrita, la llengua catalana i la llengua castellana.

f) Comprendre amb eficàcia una o més llengües estrangeres i expressar-s'hi amb fluïdesa i correcció.

g) Usar amb solvència i responsabilitat les tecnologies digitals de l'aprenentatge.

h) Conèixer i valorar críticament les realitats del món contemporani, els seus antecedents històrics i els principals factors de la seva evolució. Participar de manera solidària en el desenvolupament i la millora del seu entorn social i reconèixer l'aportació dels homes i de les dones que han contribuït a crear-lo.

i) Accedir als coneixements científics i tecnològics fonamentals i dominar les habilitats bàsiques pròpies de la modalitat triada.

j) Comprendre els elements i procediments fonamentals de la investigació i dels mètodes científics. Conèixer i valorar de manera crítica la contribució de la ciència i la tecnologia en el canvi de les condicions de vida, així com refermar la sensibilitat i el respecte cap al medi ambient.

k) Refermar l'esperit emprenedor, tant individual com col·lectiu, amb actituds de creativitat, flexibilitat, iniciativa, treball en equip, confiança en si mateix i sentit crític.

l) Desenvolupar la sensibilitat artística i literària, així com el criteri estètic, com a fonts de formació, enriquiment cultural i creixement personal.

m) Utilitzar l'educació física i l'esport per afavorir el desenvolupament personal i social i refermar els hàbits d'activitats fisicoesportives per millorar el benestar físic i mental, així com a mitjà de desenvolupament personal i social.

n) Promoure i consolidar actituds de respecte i prevenció en l'àmbit de la seguretat viària.

o) Fomentar una actitud crítica, responsable i compromesa en la lluita contra el canvi climàtic i en la defensa del desenvolupament sostenible, i en particular amb relació a les problemàtiques subjacents als objectius de desenvolupament sostenible (ODS).

### Criteris generals d’organització curricular

#### Matèries comunes i optatives: ESO i batxillerat

**DISTRIBUCIÓ CURRICULAR DE L’ESO curs 2023-24**

|  |  |  |  |  |
| --- | --- | --- | --- | --- |
| **MATÈRIES COMUNES** | **1r ESO** | **2n ESO** | **3r ESO** | **4t ESO** |
| LLENGUA CATALANA I LITERATURA  (1h de desdoblament setmanal) | 3 | 3 | 3 | 3 |
| LLENGUA CASTELLANA I LITERATURA  (1h de desdoblament setmanal) | 3 | 3 | 3 | 3 |
| LLENGUA ESTRANGERA  (1h de desdoblament setmanal) | 3 | 4 | 3 | 3 |
| MATEMÀTIQUES  (1h de desdoblament setmanal) | 3 | 4 | 4 | ~~4~~ |
| CIÈNCIES DE LA NATURALESA  (1h de desdoblament setmanal) | 3(BiG) | 3(FiQ) | 2(BiG)  2(FiQ) | --- |
| CIÈNCIES SOCIALS, GEOGRAFIA I HISTÒRIA | 3 | 3 | 3 | 3 |
| EDUCACIÓ FÍSICA | 2 | 2 | 2 | 2 |
| TECNOLOGIA  (1h de desdoblament setmanal) | 2 | 2 | 2 | -- |
| EDUCACIÓ VISUAL I PLÀSTICA | 2 | 2 | -- | -- |
| MÚSICA | 2 | -- | 2 | -- |
| CULTURA I VALORS ÈTICS | 1 | 1 | 1 | 1 |
| MATÈRIES OPTATIVES | 2 | 2 | 2 | 9 |
| ORIENTACIÓ / RELIGIÓ | -- | -- | -- | 1 |
| TUTORIA | 1 | 1 | 1 | 1 |

|  |  |  |  |  |
| --- | --- | --- | --- | --- |
| **TOTAL : HORES / SETMANA** | 30 | 30 | 30 | 30 |

|  |  |  |  |
| --- | --- | --- | --- |
| **MATÈRIES OPTATIVES** | | | |
| **1r ESO**  **(trimestrals)** | **2n ESO**  **(trimestrals)** | **3r ESO**  **(trimestrals)** | **4t ESO**  **(anuals)** |
| Francès  (2a Ll. Estrangera) | Francès  (2a Ll. Estrangera) | Francès  (2a Ll. Estrangera) | Francès  (2a Ll. Estrangera) |
| Alemany | Alemany | Alemany | Alemany |
| Informàtica musical | Com sona l’ESO (MUS) | Com representem el món (ViP) | Biologia |
| Matemàtiques a l’ordinador | Iniciació al Piano (MUS) | Introducció a la cultura clàssica | Física i Química |
| Treball en equip (EF) | Reforç de Matemàtiques | Introducció a l’emprenedoria | Tecnologia |
| App inventor (TEC) | Disseny i impressió 3D (TEC) | Activitat física i salut | Llatí |
| Aula verda | Aula verda 2 | Iniciació al Piano 2 (MUS) | Filosofia |
| Coeducació | Mediació | Arduino (TEC) | Música |
| \_\_\_\_\_\_\_\_\_\_\_\_\_\_ | Esports i valors | Coeducació 2 | Digitalització |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | Economia |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | Expressió Artística |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | Arts Escèniques i Dansa |

Les optatives de 2n, 3r i 4t ESO s’han escollit abans de finalitzar el curs 2023-24 a partir d’un formulari. A 1r ESO l’alumnat ha escollit les optatives durant el projecte d’inici de curs.

A 1r, 2n i 3r ESO l’alumnat escull dos optatives, o una si es tracta de 2a llengua estrangera (anual), la tercera serà sempre coeducació amb caràcter obligatori per a tot l’alumnat. En alguns casos, l’optativa de Piano pot tenir caràcter anual. A 4t ESO el formulari d’optatives s’estructura en itineraris, que impliquen la tria de dues o tres matèries.

* Itinerari científic 1: Biologia + Física i Química + Tecnologia (escollir 2 o 3)
* Itinerari científic 2: Biologia + Informàtica + Tecnologia (escollir 2 o 3)
* Itinerari artístic: Arts escèniques + Expressió artística + Música (escollir 2 o 3)
* Itinerari social-humanístic: Llatí + Economia + Filosofia (escollir 2 o 3)

La distribució de franges és la que segueix:

|  |  |  |
| --- | --- | --- |
| Franja 1 | Franja 2 | Franja 3 |
| Expressió Artística (ViP) | Música | Arts Escèniques i Dansa |
| Biologia | Física i química | Biologia |
| Economia | Economia | Llatí: Llengua i Cultura |
| Francès / Alemany | Filosofia | Filosofia |
| Informàtica | Informàtica | Informàtica |
| Tecnologia | Tecnologia | Tecnologia |

**DISTRIBUCIÓ CURRICULAR DEL BATXILLERAT curs 2023-24**

([article 9 decret DECRET 171/2022, de 20 de setembre](https://portaljuridic.gencat.cat/ca/document-del-pjur/?documentId=938056))

|  |  |  |
| --- | --- | --- |
| **MATÈRIES COMUNES** | | |
| ASSIGNATURES | Primer (Hores) | Segon(Hores) |
| Llengua Catalana i literatura | 2 | 2 |
| Llengua Castellana i literatura | 2 | 2 |
| Llengua Estrangera | 3 | 3 |
| Educació Física | 2 | - |
| Filosofia | 2 | - |
| Història de la filosofia | - | 3 |
| Història d’Espanya | - | 3 |
| Tutoria | 1 | 1 |
| Treball de recerca | **(\*)** | **(\*)** |
| **Total hores** | **12** | **14** |

(\*) Sense càrrega horària

**PRIMER DE BATXILLERAT**

|  |  |  |  |
| --- | --- | --- | --- |
| **MODALITAT OBLIGATÒRIA (1 matèria)** | | | |
| **Cientific tecnologic** | **Hores** | **Social humanístic** | **Hores** |
| Matemàtiques I | 3 | Matemàtiques CS I | 3 |
|  |  | Llatí I | 3 |
| **Total hores** | | | **3** |

|  |  |  |  |  |  |
| --- | --- | --- | --- | --- | --- |
| **MODALITAT (2/3 modaliat + 1/0 optativa anual\*)** | | | | | |
| **Científic - Tecnològic** | | | | | |
| Franja 1 | Hores | Franja 2 | Hores | Franja 3 | Hores |
| Biologia I | 3 | Geologia I | 3 | Química I | 3 |
| Dibuix tècnic I | 3 | Física I | 3 | Tecnologia I | 3 |
|  |  | Biomedicina\* | 3 | Psicologia\* | 3 |
|  |  |  |  | Empresa\* | 3 |
| **Total hores** | | | | | **9** |

|  |  |  |  |  |  |
| --- | --- | --- | --- | --- | --- |
| **MODALITAT (2 modalitat + 1 optativa anual)** | | | | | |
| **Social - Humanístic** | | | | | |
| Franja 1 | Hores | Franja 2 | Hores | Optativa anual | Hores |
| Història del món contemporani | 3 | Economia | 3 | Psicologia | 3 |
| Literatura universal | 3 | Història del món contemporani | 3 | Empresa | 3 |
| **Total hores** | | | | | **9** |

|  |  |  |  |  |
| --- | --- | --- | --- | --- |
| **OPTATIVES** | | | | |
| Franja 1 | Hores | Franja 2 | Hores | Preferència |
| Creació literària | 3 | Ciutadania | 3 | (Social-Humanístic) |
| Matemàtiques aplicades | 3 | Comunicació audiovisual | 3 | (Tots) |
| Reptes de Biologia i Geologia | 3 | Reptes de Física i Química | 3 | (Científic-Tecnològic) |
|  |  | Robòtica | 3 | (Científic-Tecnològic) |
| Problemàtiques socials | 3 |  |  | (Social-Humanístic) |
|  |  | Religió | 3 | (Tots) |
| **Total hores** | | | | **6** |

**SEGON DE BATXILLERAT**

|  |  |  |  |
| --- | --- | --- | --- |
| **MODALITAT OBLIGATÒRIA (1 matèria)** | | | |
| **Cientific tecnologic** | **Hores** | **Social humanístic** | **Hores** |
| Matemàtiques II | 4 | Matemàtiques CS II | 4 |
| Matemàtiques CS II | 4 | Llatí II | 4 |
| **Total hores** | | | **4** |

|  |  |  |  |  |  |
| --- | --- | --- | --- | --- | --- |
| **MODALITAT (1 matèria)** | | | | | |
| **Científic - Tecnològic** | | | | | |
| Franja 1 | Hores | Franja 2 | Hores | Franja 3 | Hores |
| Biologia II | 4 | Química II | 4 | Geologia II | 4 |
| Tecnología II | 4 | Dibuix tècnic II | 4 | Física II | 4 |
| **Total hores** | | | | | **12** |

|  |  |  |  |  |  |
| --- | --- | --- | --- | --- | --- |
| **MODALITAT (1 matèria)** | | | | | |
| **Social - Humanístic** | | | | | |
| Franja 1 | Hores | Franja 2 | Hores | Franja 3 | Hores |
| Funcionament de l’empresa | 4 | Història de l’art | 4 | Geografia | 4 |
| Literatura Castellana | 4 | Literatura Catalana | 4 |
| **Total hores** | | | | | **12** |

|  |  |  |
| --- | --- | --- |
|  | **Primer de Batxillerat** | **Segon de Batxillerat** |
| **Total hores** | **30** | **30** |

#### Criteris de distribució de l’alumnat

**1r ESO**: Tindrem oficialment 4 grups de 30 alumnes formats per alumnat heterogeni. Els alumnes SIEI s’incorporen en un dels grups en el que entraran professionals de la SIEI (educadora o psicopedagoga).

Tots els grups s’han format conjuntament amb els tutors dels grups de 6è de primària, seguint els seus criteris de coneixença dels alumnes. També s’han tingut en compte, sempre que ha estat possible, els següents:

* La distribució serà equilibrada en els diferents grups en quan al sexe de l’alumnat.
* Si el grup provinent d’una escola és nombrós (dotze alumnes o més), es distribuiran entre els diferents grups-classe de manera equitativa seguint les indicacions dels seus nivells formatius de la fitxa de traspàs de primària a secundària.
* Es tindran present les recomanacions dels centres de primària sobre l’alumnat que s’ha d’ajuntar o separar per beneficiar la dinàmica del grup.
* Es distribuiran els alumnes amb dictamen seguint les recomanacions dels especialistes d’educació especial de les escoles de primària i de l’EAP.
* Els alumnes que s’incorporin a 1r ESO de manera tardana seran acollits d’acord amb el procediment d’acollida de nouvinguts (PR-Q-750-D-12-ET).

**2n ESO**: Tindrem oficialment 4 grups formats per alumnat heterogeni. Els alumnes SIEI s’incorporen en dos grups-classe en el que entraran professionals de la SIEI (educadora o psicopedagoga). Els grups estaran formats d’acord amb els criteris generals que hem fet servir fins ara i amb el criteri de l’equip docent que ha tingut aquest alumnat a 1r d’ESO.

**3r ESO** : A 3r ESO tindrem oficialment 5 grups, formats per alumnat heterogeni. Alguns alumnes es beneficiaran del Projecte de Diversificació Curricular intern (PDC) sempre que sigui possible. La proposta partirà de l’equip docent i haurà de tenir el vist-i-plau de la família i l'alumna/e. Els alumnes SIEI s’incorporen en dos grups-classe en el que entraran professionals de la SIEI (educadora o psicopedagoga). Els grups estaran formats d’acord amb els criteris generals que hem fet servir fins ara i amb el criteri de l’equip docent que ha tingut aquest alumnat a 2n d’ESO.

**4t d’ESO**: A 4rt ESO tindrem oficialment 4 grups, formats per alumnat heterogeni. Alguns alumnes partciparan del Projecte de Diversificació Curricular. Es prioritzarà que formin part del PDC extern de La Carena- Club d’esplai Sant Feliu. La proposta partirà de l’equip docent i haurà de tenir el vist-i-plau de la família i l'alumna/e. Els alumnes SIEI s’incorporen en dos grups-classe en el que entraran professionals de la SIEI (educadora o psicopedagoga). Els grups estaran formats d’acord amb els criteris generals que hem fet servir fins ara i amb el criteri de l’equip docent que ha tingut aquest alumnat a 3r d’ESO.

#### Marc horari

**1r, 2n, 3r i 4t ESO: 30 HORES**

|  |  |  |  |  |  |
| --- | --- | --- | --- | --- | --- |
|  | DILLUNS | DIMARTS | DIMECRES | DIJOUS | DIVENDRES |
| 8.00/9.00 |  |  |  |  |  |
| 9.00/10.00 |  |  |  |  |  |
| 10.00/11.00 |  |  |  |  |  |
| 11.00/11.30 | PATI | PATI | PATI | PATI | PATI |
| 11.30/12.30 |  |  |  |  |  |
| 12.30/13.30 |  |  |  |  |  |
| 13.30/14.30 |  |  |  |  |  |

**BATXILLERAT : 30 HORES**

|  |  |  |  |  |  |
| --- | --- | --- | --- | --- | --- |
|  | DILLUNS | DIMARTS | DIMECRES | DIJOUS | DIVENDRES |
| 8.00/9.00 |  |  |  |  |  |
| 9.00/10.00 |  |  |  |  |  |
| 10.00/11.00 |  |  |  |  |  |
| 11.00/11.30 | PATI | PATI | PATI | PATI | PATI |
| 11.30/12.30 |  |  |  |  |  |
| 12.30/13.30 |  |  |  |  |  |
| 13.30/14.30 |  |  |  |  |  |

### PROGRAMACIONS DIDÀCTIQUES

#### Criteris per a elaborar la programació de les matèries

Els Departaments didàctics d’ESO/Batxillerat realitzaran la programació de cadascuna de les matèries en el format aprovat per la Comissió Pedagògica d’ESO/Batxillerat (IMP\_ET\_52 PROGRAMACIÓ ESO) i inclouran la següent informació:

1. Nom del departament, Curs i nom de la matèria.
2. Professor/a que l’impartirà.
3. Llibre i/o material utilitzat.
4. Objectius de la matèria.
5. Criteris d’avaluació i recuperació de la matèria:

#### 

#### Criteris per a l’elaboració d’unitats didàctiques i situacions d’aprenentatge

Els Departaments encarreguen al seu professorat la realització de la programació de les unitats didàctiques i les situacions d’aprenentatge de les matèries incloent la següent informació:

1. Nom i número de la unitat didàctica.
2. Durada
3. Continguts clau de l’àmbit i dels àmbits transversals
4. Continguts curriculars de l’àmbit que es treballen en aquesta unitat
5. Dimensions i competències de l’àmbit prioritzades
6. Criteris d’avaluació
7. Objectius d’aprenentatge
8. Indicadors d’avaluació
9. Dimensions i competències de l’àmbit digital i personal
10. Metodologia i seqüència didàctica

### L’ACCIÓ TUTORIAL

#### El pla d’acció tutorial (PAT)

Educar no només és instruir, sinó que implica també guiar, assistir i orientar els alumnes. Implica formar-los com a persones que es puguin desenvolupar en la societat actual i puguin triar el seu propi projecte de vida.

La tutoria forma part indissoluble de la funció docent i del currículum. Qualsevol professor del centre s’ha d’implicar en l’acció tutorial. Si volem una acció educativa de qualitat cal establir-la com una tasca col·lectiva i de responsabilitat compartida per tot l’equip docent. La coordinació i el treball d’equip del professorat és fonamental per al bon funcionament del grup-classe i de l’alumnat individualment.

La funció tutorial pretén aconseguir la personalització dels processos d’ensenyament-aprenentatge, l’atenció individualitzada a les necessitats educatives especials, la preocupació per les circumstàncies personals, el suport a la presa de decisions sobre el futur, la connexió amb la família i l’entorn i les relacions personals professorat-alumnat.

L’acció tutorial ha d’ésser un procés continu al llarg de tota l’etapa obligatòria i no obligatòria.

**Per portar a terme el Pla d’Acció Tutorial és necessària la participació activa dels tutors, dels professors dels equips docents i de l’equip d’orientació .**

El Pla d’Acció Tutorial engloba diferents camps d’actuació: alumnes, pares i mares i professors i professores.

La programació anual de les tutories, l’organització i els objectius de les reunions dels equips docents i, fins i tot, les programacions didàctiques de les diferents matèries han d’incorporar els objectius previstos dins el Pla d’Acció Tutorial.

Donada la importància del Pla d’Acció Tutorial i la necessitat que tenen els tutors i els professors de suport humà i tècnic per a portar a terme la seva tasca, l’equip d’Orientació ho tindrà com a àmbit d’actuació prioritari. S’ha de facilitar l’actuació dels tutors i tutores amb suggeriments, propostes d’actuació i materials que facilitin la seva tasca.

### 

#### Objectius generals del Pla d’Acció Tutorial

**En quant a l’institut:**

1. Elaborar el Pla d’Acció Tutorial i fer-ne un seguiment sistemàtic al llarg de cada curs acadèmic.
2. Avaluar anualment la idoneïtat del Pla i proposar a la Comissió Pedagògica i al Claustre les possibles modificacions.

**En relació als tutors:**

1. Coordinar-los, assessorar-los i donar-los suport en la seva tasca d’acció tutorial.
2. Proposar materials que els siguin útils per a portar a terme l’acció tutorial.
3. Assessorar en la identificació de les dificultats d’aprenentatge dels alumnes i en l’establiment de mesures específiques d’atenció i actuació.
4. Assistir a les reunions setmanals de tutoria.

**En relació als Equips Docents:**

1. Participar en la detecció de problemes d’aprenentatge dels alumnes, elaborar un diagnòstic i preparar les possibles mesures a adoptar.
2. Assessorar els docents en l’elaboració d’adaptacions curriculars, la seva execució i el seu seguiment.
3. Participar en les avaluacions de seguiment (pre-avaluació al primer trimestre) i d’avaluació afavorint que tinguin un caràcter formatiu i orientador a partir de l’avaluació contínua i integradora dels aprenentatges dels alumnes.
4. Assessorar i donar suport al professorat en matèria d’organització, metodologia, agrupaments i dinàmica de grups que els permetin atendre millor la diversitat d’interessos, motivacions i actituds dins de l’aula.

**En relació als alumnes:**

1. Ajudar-los a aconseguir una bona integració al centre educatiu i al grup- classe, tot intentant detectar i tractar les diferents problemàtiques que presenten.
2. Ajudar-los en l’autoconeixement de les característiques pròpies de la seva personalitat adolescent i oferir-los pautes d’actuació en cas de conflicte.
3. Informar, assessorar i orientar de forma personalitzada als alumnes davant qualsevol opció educativa, professional o laboral que hagin de prendre.
4. Mantenir entrevistes periòdiques amb els alumnes que presentin algun tipus de problema, tot proposant-los tasques i orientacions que l’ajudin a superar- se.

**En relació a les famílies:**

1. Assessorar-les, orientar-les i, si és possible, formar-les en tots els aspectes que afecten l’educació dels seus fills.
2. Ajudar-les en el coneixement de les característiques pròpies de la personalitat adolescent i donar-les pautes d’actuació en cas de conflicte.
3. Informar-les i assessorar-les de les diferents opcions educatives i professionals que tenen els seus fills en acabar una etapa educativa.
4. Contribuir al manteniment de relacions fluïdes entre el centre educatiu i la família.

#### 

#### Objectius concrets d’acció tutorial a desenvolupar a les tutories

**Amb els alumnes:**

1. Potenciar una sèrie d’actituds i valors que permetin a l’alumne comportar-se socialment amb maduresa i autonomia personal.
2. Conèixer les aptituds, motivacions i interessos dels alumnes a fi d’informar-los i orientar-los més eficaçment en el seu procés d’aprenentatge i en els moments de decisions davant les diferents opcions educatives o professionals.
3. Afavorir un clima de respecte mutu, comunicació i cooperació que possibiliti l’adquisició d’actituds de respecte i tolerància.
4. Afavorir l’adquisició i el domini de les tècniques de treball intel·lectual i hàbits d’estudi que afavoreixin el seu procés d’aprenentatge.
5. Participar en la detecció de problemes dels alumnes, el seu diagnòstic i les possibles mesures a adoptar.

**Amb les famílies:**

1. Informar els pares de les línies bàsiques de funcionament del grup (pedagògiques, metodològiques, organitzatives, etc.).
2. Contribuir al manteniment de relacions fluïdes entre el centre educatiu i la família.
3. Informar, assessorar i orientar la família en tots els aspectes que afecten l’educació dels seus fills.
4. Informar a les famílies de l’evolució del procés d’aprenentatge i d’integració al centre del seu fill/a, a partir de la informació que li transmetin la resta de professors/es de l’equip docent.

**Amb l’Equip Docent:**

1. Analitzar les dificultats que puguin presentar alguns alumnes, analitzar les causes, proposar mesures concretes d’actuació i dur un seguiment constant de les mateixes, conjuntament amb el Departament de Psicopedagogia.
2. Presidir i coordinar les sessions d’avaluació del seu grup-classe, que s’hauran d’ajustar als principis d’avaluació contínua i formativa i recollir la informació significativa que tinguin els altres professors de cada alumne/a.
3. Transmetre a la resta de professors/es del seu grup-classe qualsevol informació sobre característiques personals, motivacions, relacions familiars dels seus alumnes que consideri s’han de tenir en compte quan es valori el progrés de l’alumne/a, mantenint una total confidencialitat sobre aquestes informacions. El Departament d’Orientació col·laborarà en aquesta tasca.

### 

**Atenció del tutor a les famílies.**

1. Cada tutor disposa en el seu horari d’un temps específic d’atenció a les famílies.
2. Es realitza una reunió general del tutor amb totes les famílies del seu grup- classe a principi de curs per informar sobre els aspectes més destacats del curs, les funcions que ha de desenvolupar el tutor i on es recolliran les expectatives i problemàtiques concretes que exposin les famílies.

#### Objectius d’acció tutorial que desenvoluparan els equips docents

1. Fer un seguiment de la dinàmica del grup-classe per valorar la necessitat de modificar i/o accentuar els aspectes organitzatius o metodològics que beneficiïn el funcionament del grup.
2. Fer un seguiment continuat del progrés individual de cada alumne, tant pel que fa referència al rendiment acadèmic com a relacions personals i d’integració al centre.
3. Adequar el currículum escolar a les necessitats i expectatives del grup-classe: actuacions interdisciplinars, prioritzacions de certs continguts, etc.
4. Elaborar conjuntament criteris comuns d’actuació respecte a hàbits de treball, convivència, metodologies més adients, etc.
5. Establir marcs de reflexió i formació sobre problemàtiques educatives d’especial rellevància. Aquesta tasca la coordinarà l’orientador.

#### Planificació d’activitats i aspectes organitzatius per aconseguir els objectius del Pla d’Acció Tutorial

La coordinació entre l’equip d’Orientació, la Coordinació Pedagògica i les tutories queda garantida en les reunions setmanals de tutories en les que participen les tutores i tutors, la coordinació de nivell i l’orientadora de nivell. Coordinació pedagògica es reuneix mensualment amb l’equip d’Orientació.

1. Es planifiquen les tutories amb alumnes (temes a tractar, elaboració dels materials més adients, etc.).
2. S’intenta partir de les necessitats, interessos i motivacions dels alumnes de cada curs.
3. Es fa el seguiment i la valoració de la dinàmica de les tutories i dels problemes sorgits amb un grup-classe determinat o amb alumnes en particular.
4. S’analitzen materials útils per l’acció tutorial.
5. Es reflexiona sobre les funcions del tutor i la seva incidència en el grup-classe i amb la relació amb la família.
6. S’intenta aconseguir una mínima formació en tècniques i estratègies d’acció tutorial.

### 

#### Avaluació del Pla d’acció tutorial

El pla d’acció tutorial tindrà un seguiment trimestral.

Hi ha dos qüestionaris que es realitzen mitjançant formulari: un l’ha de contestar el/la tutor/a i l’altre l’alumnat:

ENQUESTA SOBRE LA TUTORIA (A CONTESTAR PEL PROFESSORAT) a valorar

del 0 al 10.

* Com valoreu els temes, activitats, continguts i recursos de tutoria escollits per al teu nivell?
* Quin ha estat el grau d’implicació de l’alumnat?

ENQUESTA SOBRE EL PLA D’ACCIO TUTORIAL (A CONTESTAR PER L’ALUMNAT) a valorar del 0 al 10.

* Han estat interessants els temes, activitats, continguts i recursos de tutoria escollits per al teu curs?
* Quin ha estat el teu grau d’implicació en les activitats de tutoria?

### ATENCIÓ A LA DIVERSITAT

#### Perfil de l’alumnat de diversitat

Alumnat que pot tenir una o diverses dificultats, ja siguin de caire intel·lectual, socioeconòmic, emocional o del desenvolupament entre altres i que aquestes afectin de forma directe o indirecte, al seu rendiment escolar i a la seva integració en el si de l’institut.

#### Unitat de Suport intensiu a l’escola inclusiva (SIEI)

El nostre centre compta amb dues unitats de suport intensiu a l’escola inclusiva (SIEI), una unitat de recursos per afavorir, sempre que per les seves característiques sigui possible, la participació de l’alumnat amb necessitats educatives especials en un entorn escolar ordinari.

Les/ els professionals assignades/ts a aquestes unitats prioritzaran, coordinadament amb el professorat del grup ordinari, la participació d’aquest alumnat en les activitats generals del grup i l’acompanyament quan calgui d’aquests alumnes en les activitats a l’aula ordinària, col·laborant en el procés educatiu de l’alumnat. Així mateix, desenvoluparan activitats específiques, individuals o en grup reduït, quan els alumnes ho requereixin.

Cadascun dels alumnes amb necessitats educatives especials estarà assignat a un grup ordinari. Amb la coresponsabilitat de tots els agents que intervenen en el seu procés d’aprenentatge, es realitzaran adaptacions o modificacions curriculars individualitzades que tinguin en compte les possibilitats dels alumnes amb necessitats educatives especials. El/la tutor/a del grup classe, conjuntament amb els professionals de la SIEI i amb la col·laboració de l’EAP, concretarà l’atenció que es donarà a aquest alumnat.

El professorat de la SIEI col·laborarà amb la tutor/a del grup ordinari en la tutoria individual dels alumnes que atén i el seguiment del seu procés d’aprenentatge. Els professionals de la SIEI aportarà a la junta d’avaluació tota la informació sobre l’evolució de l’alumne/a en aquelles matèries en què tingui una intervenció directa, aportant elements per a la valoració dels aprenentatges i el seu procés de maduresa. Així mateix, tot el professorat que imparteix docència a l’alumne/a ha d’aportar les valoracions corresponents. La junta d’avaluació pot preveure la possibilitat de fer una sessió d’avaluació complementària per avaluar l’alumnat atès amb professionals de la SIEI.

#### Programa de diversificació curricular

Al centre tenim en marxa un programa de diversificació curricular per a poder atendre aquells alumnes de 3r i 4t ESO i excepcionalment alumnes de 2n ESO, per tal d’afavorir-los a assolir els objectius i les competències clau de l’etapa, mitjançant una organització de continguts i matèries del currículum diferent de la que s’estableix amb caràcter general, i amb una metodologia específica i personalitzada.

#### Estructura organitzativa de l’atenció a la diversitat

S’atendrà la diversitat en la màxima mesura del que sigui possible a cada nivell mitjançant desdoblaments, atencions individualitzades o en petit grup.

#### Professorat: Comissió d’Atenció a l’Educació Inclusiva (CAEI)

L’atenció a la diversitat de necessitats educatives de l’alumnat és responsabilitat de tot el professorat. El/la professor/a de l’especialitat d’orientació educativa s’ha de dedicar, prioritàriament, als alumnes que presenten més dificultats en l’aprenentatge i, molt particularment, a aquells que necessiten suports educatius específics per progressar en els seus aprenentatges i per participar en les activitats ordinàries del centre, complementant les funcions que desenvolupen els/les professors/es de cada matèria pel que fa a l’atenció de les diferents capacitats, interessos i ritmes d’aprenentatge que presenten els alumnes. Per tant, l’alumnat amb necessitats educatives especials vinculades a discapacitats i els alumnes amb greus dificultats d’aprenentatge són els primers que s’han de beneficiar de la intervenció d’aquests especialistes.

La Comissió d’atenció a l’educació inclusiva la conformaran la Coordinació pedagògica, les coordinacions de nivell, l’equip d’Orientació, un/a tutor/a d’aula d’acollida, l’equip de SIEI, el/la TIS, el/la tutor/a PDC i el referent de l’ EAP i serà convocada setmanalment.

#### [L’aula d’acollida](https://xtec.gencat.cat/ca/projectes/alumnat-origen-estranger/alumnatnou/acollida/)

En els últims anys s’ha produït un augment gradual de l’arribada d’alumnes estrangers. Com a resposta als reptes que, per al sistema educatiu català, es deriven de la creixent complexitat i pluralitat que ha anat adquirint la nostra societat, al començament d’estiu de 2004 el Departament d’Ensenyament va presentar el [Pla per a la llengua i la cohesió social](https://xtec.gencat.cat/web/.content/alfresco/d/d/workspace/SpacesStore/0055/7192e6a8-1bb3-4030-b7f8-562ecd7ff933/annex1_aules_nov_09.pdf), document actualitzat el novembre del 2009.

L’objectiu general del Pla és potenciar i consolidar la cohesió social, l’educació intercultural i la llengua catalana en un marc plurilingüe. Una de les eines que el Pla preveu per assolir els seus objectius són les aules d’acollida, creades expressament per donar una atenció més immediata i més adequada a l’alumnat nouvingut.

Al nostre centre disposem d’una aula d’acollida. Es tracta d’una estructura organitzativa que permet tenir previstes una sèrie de mesures (metodològiques i de materials d’aprenentatge) que garanteixin l’aprenentatge intensiu de la llengua i la progressiva incorporació de l’alumnat a l’aula ordinària. Al capdavant d’aquesta aula d’acollida hi ha un/a tutor/a d’acollida, que ha de ser, per a l’alumne o alumna, el seu punt de referència en tot aquest procés. Això no obstant, tot el centre és responsable de la resposta educativa que s’ofereix a l’alumnat i que la seva incorporació al centre no és únicament responsabilitat del tutor o tutora d’acollida, sinó de tota la comunitat educativa. Cada alumne/a té un horari individualitzat d’assistència a l’aula d’acollida, i la resta d’hores s’incorpora a l’aula ordinària. El professorat d’aula ordinària té disponible material didàctic i propostes metodològiques per tal que els professors de les matèries comunes puguin optimitzar-ne l’ús.

#### Criteris de qualificació de l’alumnat d’Aula d’acollida

Cal fer una valoració prèvia quan l’alumne/a arribi al centre.

Aquesta valoració l’haurà de fer el/la tutor /a d’aula d’acollida, així com també, el tutor/a, l’orientador/a referent i la seva rebuda al centre.

Cada alumne/a ha de tenir un PI. Aquests PI seran elaborats per la tutora de l’aula d’acollida.

Si l’alumne/a només cursa 1 hora de la matèria, a l’introduir el PI a ESFERA s’introduirà matèria no avaluada. Si l’alumne/a cursa 2 o més hores de la matèria, serà avaluat pel professorat de la matèria segons la seva adaptació curricular de la matèria. Continuen però vigents *els criteris d’avaluació de diversitat aprovats a la CAD el 3 de juny del 2014.* Un alumne que cursa 1r, 2n i 3r ESO i va a l’aula d’acollida, la nota la posarà el/la professor/a de l’aula ordinària d’acord amb el seu PI i progrés. Un alumne/a que cursa 4t ESO i va a l’aula d’acollida, la nota de la matèria serà “No assolida la competència bàsica” si l’alumne/a no assoleix els continguts de la matèria del grup-classe.

### 

### CRITERIS METODOLÒGICS GENERALS

* La nostra planificació metodològica ha d'incloure el concepte d'AVALUACIÓ INICIAL, la qual té com a propòsit detectar la diversitat de grup.
* Qualsevol mètode utilitzat ha de tenir sempre present aquesta diversitat per atendre-la i millorar-la.
* Constatem la diversitat de metodologies, resultat d'una pluralitat de professionals sense renunciar a harmonitzar una línia pedagògica coherent.
* Qualsevol estratègia adoptada implantarà en tot moment la participació activa, motivada i productiva de l'alumnat, del professorat i de les famílies.
* Aquesta metodologia mirarà de potenciar l'autonomia de treball de l'alumne (sense perjudici d'un treball en equip) i llur responsabilitat en el procés d'aprenentatge.
* Els nostres mètodes didàctics induiran, sempre que sigui necessari, a canvis de conceptes, procediments i actituds mal adquirits, qüestionant, raonant i aclarint possibles estereotips erronis.
* Es fomentaran aquelles activitats de caràcter interdisciplinari, les quals sempre afavoriran una visió realista, global i enriquidora del món i de la cultura.
* Es procurarà que la major part dels continguts impartits vagin dirigits a la resolució de situacions amb què es pot trobar quotidianament l'alumne/a.
* La informació que aporten les sessions d'avaluació ha de servir com a punt de referència per a l'actuació pedagògica durant el procés d'ensenyament.
* La Comissió Pedagògica i l'Equip Docent, amb les seves aportacions seran la clau del disseny continuat de les actuacions educatives del Centre.
* Potenciar el treball cooperatiu

#### Els departaments didàctics

Les competències dels Departaments Didàctics són les que venen determinades a l'article 49 de R.D. 83/96 de 26/1/96 (B.O.E. 21/2/96) pel que s'aprova el Reglament Orgànic dels INS, i que consten al nostre Reglament de Règim Intern.

#### Els equips docents

Una acció educativa de qualitat s’aconsegueix a partir d’una tasca col·lectiva i de responsabilització compartida per tot el claustre de professors. Per aconseguir aquest objectiu el centre proporciona una reunió periòdica d’equips docents (una per cada nivell de l’ESO), presidida pel/la Coordinador/a de nivell, que ha de complir tres funcions bàsiques:

* El seguiment individual i grupal dels diferents grups-classe.
* El tractament de temes de caire general (metodologies, hàbits, normes, actuacions conjuntes sobre determinats problemes, etc.).
* La organització de sortides curriculars i lúdiques.

#### Criteris per a la formació dels equips docents i els mecanismes interns de coordinació en els equips docents.

En l’Etapa de l’ESO es disposarà d’un coordinador per a cada un dels nivells. L’equip docent està format pel professorat que la coordinació ESO-Batxillerat hi assigna, ja que hi imparteix matèries comunes amb una dedicació horària de pes en aquell nivell. Entre aquest professorat forçosament hi haurà els/les tutors/es de grup. S’intentarà que hi hagi un representant de cada àrea a tots els equips docents.

A nivell intern, després de les reunions de direcció, té lloc una reunió setmanal, Coordinació ESO-Batxillerat, formada pel Cap d’Estudis, el/la coordinador/a pedagògic/a, els diferents coordinadors de nivell de les etapes ESO i batxillerat. Aquesta reunió serveix de traspàs d’informació i de vehicle cap als equips docents, per tal que la informació arribi a tots/es els docents de les diferents àrees. En ocasions, s’incorporen a la reunió la coordinació de projectes o d’extraescolars.

Els equips docents del centre són: Primer d’ESO, Segon d’ESO, Tercer d’ESO, Quart d’ESO i Batxillerat.

Les funcions de l’equip docent són:

1. Coordinar totes les activitats d’ensenyament del professorat que intervenen en un mateix nivell com :

* organització i funcionament de les classes
* realització d’activitats conjuntes (sortides, projectes,...)
* normatives de treball, estudi i comportament de l’alumnat
* seguiment individualitzat d’alumnes (tutories individuals)
* foment de l’educació d’hàbits d’estudi, de convivència i de respecte.

1. Detectar preventivament els casos concrets d’alumnes que necessitin atenció diferenciada. Diagnosticar, amb el suport i l’ajuda dels mitjans a l’abast (psicopedagogs, orientadors, EAP,...), les causes, circumstàncies i conseqüències del cas. Proposar les mesures i les activitats convenients perquè siguin elaborades i/o aprovades per qui s’escaigui.
2. Encarregar-se en equip, d’aplicar i fer el seguiment de les mesures acordades.
3. Participar amb l’equip docent en aquelles activitats escolars complementàries en què calgui suport del professorat.

La coordinació de nivell conduirà la reunió setmanal de tot l’equip docent i organitzarà el contingut de la reunió. Si s’escau es podran fer reunions unificant cursos o bé dedicar la reunió a un sol grup.

En la realització de la reunió es tindran en compte els següents aspectes: Ordre del dia clar, objectius de la reunió ben definits, objectius i continguts consensuats per majoria, temporització de tota la sessió i de cadascuna de les parts, afavorir la participació i la presa de decisions de tots els membres del grup, prendre acords i fer-ne el seguiment, recollir-ho per escrit en un acta que es farà pública a l’Àgora del centre.

#### Foment de la lectura

Des de cadascun dels departaments per tal de treballar la lectura, la comprensió lectora i l’àmbit lingüístic, es fa el següent tractament:

### TRACTAMENT DE LA LECTURA I LA COMPRENSIÓ LECTORA A L’ESO DEL NOSTRE INSTITUT

#### 

#### CATALÀ

*Es treballa la lectura a tots els nivells per mitjà dels textos que apareixen a totes les unitats dels llibres de text: lectura en veu alta, exercicis de comprensió lectora i expressió oral a partir de la lectura. A més, a cada nivell es treballen de dos a tres llibres de lectura obligatòria (un per trimestre) a escollir per l’alumnat.El màxim de lectures és individualitzat i depèn de cada alumne/a. El professorat valora cada lectura extra que es fa.*

*Es fa una selecció d’obres de temàtica i gènere divers que puguin ser motivadores i potencien l’interès per la lectura.*

*Els nivells de batxillerat fan les lectures prescriptives per a les PAUs.*

*Es potencia la participació de diferents concursos literaris d’àmbit educatiu i tallers d’escriptura (Corneliada, Jocs Florals de Sant Jordi...)*

#### CASTELLÀ

*La comprensió lectora forma part del currículum de tots els nivells i és una de les competències prioritàries a l’aula. A més hi ha les següents especificitats:*

*Cada nivell d’ESO té un mínim de dues lectures obligatòries al llarg del curs. El màxim de lectures és individualitzat i depèn de cada alumne. El professorat valora cada lectura extra que es fa. La nota de la lectura fa mitja amb la resta de notes del trimestre.*

*Els nivells de batxillerat fan les lectures prescriptives per a les PAUs.*

* *1r ESO es dedica una hora setmanal a la lectura.*
* *2n ESO: es dedica una hora setmanal a la lectura.*
* *3r ESO: es dedica una hora setmanal a la lectura.*
* *4t ESO: per tal que obtinguin bons resultats a les proves externes, es fan pràctiques de lectures i comprensió de proves de cursos anteriors.*

*Préstec de llibres: amb el fons de llibres que tenim i d’altres que els alumnes voluntàriament deixen al centre quan acaben el curs, prestem llibres als alumnes que volen fer lectures extres i als qui no disposem de mitjans per aconseguir els llibres.*

#### ANGLÈS

*Dins de les matèries d’anglès es valora la comprensió lectora en un percentatge de la nota final. Per tant, a totes les unitats es treballen textos de registres diversos i adequats a l'edat i els coneixements dels alumnes.*

*A banda d’això, per anglès hi ha unes lectures obligatòries a l’ESO i a batxillerat.*

#### FRANCÈS: SEGONA LLENGUA ESTRANGERA

*Dins de les matèries de Francès es valora la comprensió lectora en un percentatge de la nota final. Per tant, a totes les unitats es treballen textos de registres diversos i adequats a l'edat i els coneixements dels alumnes.*

*Els llibres que es fan servir a l’ESO són Essentiel et plus 1,2 i 3.*

***Lectura***

* *Els textos de lectura són* ***semiautèntics o autèntics*** *i van acompanyats d’una presentació d’estratègies de comprensió escrita. Trobem concretament, a les seccions Doc Lecture del Llibre i del Quadern, uns textos autèntics de tipologia variada: textos descriptius, argumentatius, prescriptius i informatius. Els textos són curts i les estratègies recomanades apunten a la* ***lectura ràpida****: no es pretén esgotar el text ni comprendre’l tot, sinó copsar-ne ràpidament el sentit general abans de passar a un altre per tal de multiplicar les lectures i guanyar en motivació. Als mètodes s’aposta, doncs, clarament per la varietat dels textos i la multiplicitat de les estratègies.*
* *Altres textos es treballen* ***més a fons*** *per habituar els alumnes a formular hipòtesis de significat, a analitzar la forma, a descobrir els elements essencials per comprendre, a deduir o comprovar les hipòtesis emeses. Tot i amb això, l’estudi més profund i sistemàtic del significat dels textos i l’anàlisi detallada de la forma, utilitzada pel que fa al significat, es reserva per als nivells 3 i 4.*
* *Unes poesies, uns còmics i unes cançons minimalistes al nivell 1 completen els relats, els textos informatius, les regles dels jocs, etc.*

***Cada unitat didàctica*** *consta de:*

* ***Leçon 4****: la penúltima lliçó de cada mòdul comprèn sempre 3 parts: Doc lecture que, com el seu nom indica, permet treballar la comprensió escrita a partir de textos informatius; Projet que proposa una tasca global que permet integrar les diverses competències; a partir del mòdul 3, un petit apartat especial @ amb propostes específiques d’activitats la base de les quals és la utilització d’Internet i del correu electrònic (recerca de comunicant, transmissió de les diferents activitats de classe, etc.).*

***Al quadern d’exercicis, cada mòdul consta de:***

* ***Leçon 4*** *(1 pàgina): conté un Doc Lecture autèntic de tipologia variada amb estratègies de lectura progressives.*

***Tècniques d’aprenentatge***

*En el* ***tractament de la comprensió escrita****: hipòtesi de significat , anàlisi d’una estructura , vista general d’un text , localització concreta .*

***Els tests de competències***

*Essentiel et plus 3 i Essentiel et plus 4 presenten una* ***novetat*** *respecte als nivells anteriors: un test de competències situat cada dos mòduls, amb el qual els alumnes i el professor poden valorar regularment el nivell assolit en les 4 competències (CO, CE, EO, EE) i que segueix el model dels exàmens internacionals previstos en el MARC DE REFERÈNCIA i en les proves del fins a ara denominat DELF.*

*D’aquesta manera, a més dels bilans que s’inclouen en cada mòdul del Llibre i del Quadern, l’alumne es pot preparar per presentar-se als exàmens internacionals dels nivells A1 i A2 tal com es defineixen en el MARC.*

#### CIÈNCIES SOCIALS

*Tractament de la lectura (comprensió lectora, hàbit de lectura i àmbit lingüístic, en general): En l’activitat docent diària ja es treballa la comprensió lectora, hàbit de lectura i àmbit lingüístic. Realitzem de manera continuada, lectura de textos de caràcter històric, fonts d'informació primària, Articles de premsa, textos literaris. També establim un treball específic de comprensió lectora i lectura atenta d’enunciats, redacció i exposició oral a l’aula. Consulta de material bibliogràfic, així com consultes de pàgines web i recursos digitals.*

#### CIÈNCIES de la NATURALESA

*El tractament de la lectura (comprensió lectora, hàbit de lectura i àmbit lingüístic, en general) l’abordem amb activitats de:*

1. *Lectura d’articles de divulgació científica i de textos científics*
2. *Resolució d´activitats relacionades amb la lectura d’articles de divulgació científica i dels textos científics .*
3. *Activitats de redacció.*
4. *Comprensió dels enunciats*

#### TECNOLOGIA

*Pels 4 cursos de la ESO*

*. Parlar sempre amb Català als alumnes i que ells facin el mateix amb nosaltres*

*. Fer una lectura a cada unitat didàctica i respondre a una sèrie de preguntes.*

*.Valorar positivament la bona ortografia en els dossiers, en les proves i en totes les activitats que facin els alumnes.*

#### MATEMÀTIQUES:

*Mirarem d’incloure a cada nivell de l’ESO activitats i exercicis que ajudin a millorar les Competències Matemàtiques, concretament hem vist que podem aprofundir en els següents punts:*

*. Treballar els percentatges en tots els cursos de la ESO*

*. Treballar les àrees en tots els cursos, especialment a 1 ESO i 4 ESO*

*. Fer més exercicis de vistes i de geometria, especialment a 1 ESO.*

*També s’estan treballant els perímetres, els volums, les equacions de primer grau i les escales.*

*Treballem el foment de la lectura i la comprensió lectora a través de la lectura i la comprensió dels enunciats dels problemes i exercicis.*

### L’AVALUACIÓ

#### Criteris generals sobre l’avaluació

L'avaluació ha de ser global, contínua i formativa i formadora, i ha de tenir en compte el grau de desenvolupament de les competències i el seu progrés en el conjunt dels processos d'aprenentatge, així com la variabilitat de l'aprenentatge dels alumnes. L'avaluació ha de permetre que tant el professorat (avaluació formativa) com l'alumnat, (avaluació formadora) puguin identificar els avenços, les dificultats i els errors que sorgeixen al llarg del procés educatiu i prendre les decisions oportunes per assolir les competències. Amb aquesta finalitat, l'alumne o alumna ha de conèixer els objectius d'aprenentatge i els criteris i procediments amb els quals serà avaluat. Cal promoure l'ús generalitzat d'estratègies i instruments d'avaluació variats i adequats, que s'ajustin a les diferents situacions d'aprenentatge i amb els quals es puguin valorar els aprenentatges de l'alumnat, tenint en compte la personalització dels aprenentatges i permetent l'ajustament de la resposta educativa de l'alumnat amb necessitats específiques de suport educatiu.

L'equip docent ha de dedicar, de forma regular i continuada, un espai de coordinació per establir els aspectes sobre els aprenentatges que cal observar i els mecanismes per recollir la informació en relació amb el procés d'aprenentatge de l'alumnat. Cada docent ha de disposar d'un instrument de registre per recollir sistemàticament les observacions d'aquest procés. Els centres educatius, per fer efectiu el compromís de l'alumnat i de les famílies en el procés d'aprenentatge, han d'informar de quins són els criteris d'avaluació que s'aplicaran en l'avaluació dels aprenentatges, per al pas de nivell i per a la promoció dels alumnes, segons la normativa vigent i els principis establerts en el projecte educatiu. L'avaluació dels processos d'aprenentatge de l'alumnat en les diferents matèries o àmbits, tant en el seu vessant formatiu com en el qualificador, ha de tenir el seu referent en els criteris d'avaluació corresponents a les diferents competències específiques.

L'objectiu fonamental de l'avaluació a l'ESO és saber si l'alumnat ha arribat a assolir els objectius que ens havíem proposat o fins a quin grau els ha assolit. La funció de l'avaluació educativa ha d'anar encaminada a millorar el procés d'ensenyament-aprenentatge i, per tant, la recollida d'informació, i la seva anàlisi, ha d'orientar-se a la presa de decisions per a aquesta millora. La recollida d'informació ha de fer referència al domini conceptual, procedimental i d'actituds. És a dir, als tres tipus de continguts que s'han de treballar en cadascuna de les matèries.

Aquesta informació obtinguda a partir de la situació inicial de l'alumnat --avaluació inicial-- ens ha de permetre adaptar el procés d'aprenentatge als coneixements i capacitats de l'alumnat. Per tal que aquesta informació sigui objectiva i ajustada hem de procurar diversificar els instruments de recollida (observació continuada i pautada, entrevistes personals, qüestionaris, etc.).

En qualsevol cas, es tracta de mesurar tant l'assoliment d'un determinat nivell com del procés d'aprenentatge. Tot això ens ha de permetre disposar d'una informació que ens facilitarà una valoració qualitativa de l'alumnat.

D'altra banda és molt important que l'alumnat tingui consciència del que ha après. Això l'ajudarà i el motivarà a continuar treballant. L'autoavaluació i coavaluació poden ser instruments molt adients per aconseguir aquest objectiu.

En definitiva, hem d'avaluar el conjunt de les activitats realitzades de manera continuada tenint en compte la realitat individual de l'alumnat. També cal tenir present els aspectes de comunicació i participació a l'aula, és a dir, valorar els components actitudinals de la nostra avaluació.

Tot el que hem dit fins aquí fa referència al sentit pedagògic de l'avaluació, sens dubte el més important i que no s'ha de confondre mai només en l'estricte sentit classificatori i selectiu. Tanmateix, però arriba el final del cicle o de l'etapa i hem d'avaluar la trajectòria de cada noi i noia i hem d'orientar-los en les diverses opcions: estudis postobligatoris o món laboral.

Efectivament, tot aquest procés acaba concretant-se en unes NOTES. Aquestes qualificacions són la concreció final de tot l'ensenyament-aprenentatge de tot un cicle. I, especialment, en el segon cicle de l'etapa tenen una importància cabdal perquè determinen, en molta mesura, les possibilitats futures de l'alumnat. És per aquesta raó que és molt important establir criteris d'avaluació consensuats per tot el professorat i que formin part del projecte curricular de l'Institut.

#### 

#### La junta d’avaluació

* La junta d'avaluació la componen tot el professorat amb atribució docent en el nivell corresponent (ESO/Batxillerat). Donat que l’avaluació ha de ser integradora, és a dir, que la observació i diagnòstic del progrés de l’alumnat en els aprenentatge necessita de la integració de les aportacions de tot el professorat d’un mateix alumne/a, el nombre de professors/es d’un mateix grup ha de ser limitat.
* La coordinació de la junta correspon al coordinador/a de nivell.
* El tutor/a del grup avaluat presidirà la sessió d'avaluació del seu grup, i serà l'encarregat d'aixecar acta de la reunió.

#### Les sessions d’avaluació

El tutor o tutora del grup classe ha de coordinar i presidir les sessions d'avaluació del seu grup d'alumnes, aixecar-ne l'acta, fer-hi constar els acords presos i transmetre

l'informe d'avaluació de manera individualitzada a les famílies i alumnes. Igualment, la

resta de docents de l'equip docent han d'informar l'alumnat en relació amb les seves

matèries o àmbits.

L'avaluació final de cada curs la porta a terme l'equip docent, de forma col·legiada i

coordinada pel tutor o tutora del grup en una única sessió. Donant continuïtat a les

sessions trimestrals celebrades, s'analitza i es fa el seguiment del procés

d'aprenentatge de cada alumne o alumna i, si és el cas, la revisió de les mesures i

suports d'atenció educativa.

Per tal que l'equip docent pugui valorar els aprenentatges de cada alumne o alumna, així com el desenvolupament del procés d'ensenyament i aprenentatge en el grup classe, cal fer una sessió d'avaluació, com a mínim, cada trimestre. La sessió d'avaluació del tercer trimestre pot coincidir amb l'avaluació final del curs.

* **Avaluació inicial:** Abans de la 1ª Avaluació ordinària (mitjans octubre). L'objectiu és avaluar globalment la incorporació de l'alumnat al seu curs i l'ajustament de la programació en cas necessari.
* **Avaluacions ordinàries:** És realitzaran 3 avaluacions ordinàries al llarg del curs. Tenen com a objectiu estudiar i valorar conjuntament el rendiment de l'alumnat, com a grup i individualment, a més de prendre les decisions pertinents que es faran constar en l'acta de l'avaluació.
* **Avaluació final ordinària al juny:** L'avaluació final ordinària tindrà lloc un cop acabada la tercera avaluació. Es reuneixen els professors de cada matèria i revisen alumne per alumne si aquest acompleix els criteris de superació de matèria del seu Departament). A 4rt d'ESO es fa la reunió de final d'Etapa.
* **Avaluació final extraordinària al juny** (1r i 2n batx) : En la sessió d’avaluació final extraordinària per cada curs de la etapa, la junta d'avaluació analitzarà, per cada alumne, la possibilitat de promocionar o la necessitat de romandre un any més en el mateix curs.

#### Criteris d’avaluació i superació de matèries a l’ESO

Si com ja s'ha dit, l'avaluació ha de servir l'alumnat per prendre consciència dels factors que afavoreixen la seva formació i per aprendre a analitzar i reflexionar sobre el seu procés d'aprenentatge, cal donar-li una informació correcta sobre els criteris i procediments d'avaluació, la qual cosa ha de ser assumida per tots els equips docents.

##### L'avaluació d'una matèria concreta en un curs.

Pel que fa a **l'avaluació d'una matèria concreta:** es tindrà sempre en compte que al començament de qualsevol matèria, sigui comuna o optativa, l'alumnat tingui coneixement dels objectius d’aprenentatge i els criteris i procediments amb què se’ls avaluarà. de la matèria i dels criteris d'avaluació. Els referents per a l’avaluació són les competències que determina el Decret vigent, que indiquen el sentit general en què han de progressar els alumnes i que es vinculen als criteris d’avaluació establerts per a cada matèria en cada nivell. Per tant, s'ha de lliurar a l'alumnat un full amb els objectius i els continguts de la matèria i els criteris d'avaluació. En aquest full s'han d'indicar els continguts mínims que cal assolir amb la matèria. A aquest mínim l'anomenarem nivell de suficiència.

Per a facilitar l'assoliment d'aquest procediment per part de l'alumnat fóra bo encapçalar les proves i controls escrits amb una explicitació concreta dels aspectes que s'avaluaran en l'esmentada prova. D'altra banda, l'alumnat tindrà una informació plena de la nota final de la matèria a partir dels seus rendiments en tots els aspectes avaluats.

S'ha de tenir en compte que a l'ESO l'avaluació **és global, contínua i diferenciada** segons les matèries i té com a finalitat la millora dels processos d’aprenentatge dels alumnes. El professorat ha d’avaluar tenint present les competències del currículum.

Els criteris d’avaluació de les matèries són un referent fonamental per determinar el grau d’assoliment de les competències bàsiques i dels objectius de cada matèria.

Tota avaluació està integrada per una avaluació inicial, una avaluació formativa i una avaluació sumativa. En l'avaluació s'ha de considerar l'anàlisi del procés d'aprenentatge de l'alumnat, com també el seu procés maduratiu ha de partir del profund coneixement de l'alumnat per tal d’avaluar el grau d’assoliment de les competències bàsiques i dels objectius de cada matèria.

Els criteris d'avaluació d'una matèria seran establerts pel Departament i compartits i aplicats pel professorat de tot el Departament.

##### L'avaluació de les matèries.

Pel que fa a **l'avaluació d'una matèria** al llarg de l'etapa, els criteris d’avaluació són diferents en funció de les característiques i especificitats de cada matèria curs. En qualsevol cas totes les matèries comparteixen els següents criteris generals:

* Es considera òptim que es tinguin aprovats totes les matèries comunes de cada curs. Tot i això, a cadascuna de les matèries es tenen previstos elements compensadors quan aquest supòsit no es dóna.
* Es tindrà en compte la progressió en les matèries de l'etapa. Poden haver-hi excepcions quan les matèries ho justifiquen.
* Dins de l'etapa, per fixar la nota, es tindran sempre en compte les matèries optatives complementàries.

Tenint en compte tot l’anterior, cada Departament ha considerat que els **mínims per a superar les seves matèries** són els següents:

|  |  |
| --- | --- |
| **MATÈRIA** | **MÍNIMS PER SUPERAR LA MATÈRIA** |
| **CIÈNCIES EXPERIMENTALS** | ESO i BATX: L’alumnat han d’assolir els mínims de les competències específiques que es treballin a cada nivell. |
| **TECNOLOGIA** | Per superar la matèria l’alumnat ha de superar els mínims de les competències treballades a cada nivell. |
| **MATEMÀTIQUES** | S’han d’assolir més de la meitat dels blocs treballats durant el curs. Un cop s’ha aprovat un curs queden automàticament aprovats els cursos anteriors. Excepcionalment es podrà fer una activitat extraordinària de recuperació. |
| **LLENGUA CATALANA** | Per superar la matèria l’alumnat ha de superar els mínims de les competències treballades a cada nivell. |
| **LLENGUA CASTELLANA** | Seguint el criteri d’avaluació contínua, els alumnes recuperaran el curs sencer quan tinguin suspesos dos o més trimestres. En aquests casos faran un examen o proves avaluables finals.  En el cas de la recuperació d’un curs anterior, l’alumnat d’ESO recuperarà el curs anterior quan superi el curs que està cursant. .  Els alumnes de 2n de batxillerat recuperaran les matèries de 1Bat superant un examen convocat després de Nadal. |
| **LLENGÜES ESTRANGERES** | Per superar la matèria caldrà tenir superats com a mínim dos trimestres i d’aquests un ha de ser necessàriament el tercer. Un cop aprovat el curs queden automàticament aprovats els cursos anteriors. |
| **CIÈNCIES SOCIALS** | A principi de curs l’alumnat serà informat dels criteris d’avaluació.  L’alumnat ha de superar les competències clau determinades als diferents nivells. El professorat realitzarà diverses activitats reguladores per tal de verificar l’assoliment. |
| **EDUCACIÓ FÍSICA** | La nota final de curs serà la mitjana de les tres avaluacions fetes al llarg del curs, sempre i quan s’hagi tret com a mínim un AS i un 5 a batxillerat. Els trimestres no assolits, podran ser recuperats en el següent trimestre o a l’ordinària de juny en el cas de batxillerat. |
| **EDUCACIÓ VISUAL I PLÀSTICA** | Aprovar dos o els tres trimestres de la matèria, però no es pot suspendre l’últim trimestre. La nota final serà la mitjana dels trimestres. La nota mínima per a superar la matèria serà un AS. |
| **MÚSICA** | Fem avaluació contínua. Qui aprovi l’últim trimestre aprova l’àrea de música. No es fan recuperacions al gener. Es farà la nota mitjana dels trimestres.  Alumnat de 4t d’ESO. Si l’alumnat té suspesa la música de 3r haurà de recuperar seguint les indicacions que pugui donar el departament de música. Si pel contrari està cursant l’optativa de música i l’aprova, recupera la música de 3r. |

##### Recuperacions ESO i Batxillerat

###### Durant el curs: ESO

**MATÈRIES ANUALS**

|  |  |  |  |
| --- | --- | --- | --- |
| **DEPARTAMENT** | **Primera o segona setmana després de les vacances de Nadal.** | **Primera o segona setmana després de les vacances de Setmana Santa.** | **Final 3r trimestre** |
| **CATALÀ** | Es faran recuperacions al llarg del curs dels objectius no assolits de les unitats | Es faran recuperacions al llarg del curs dels objectius no assolits de les unitats | Es faran recuperacions al llarg del curs dels objectius no assolits. Aprovant el 3r trimestre i, com a mínim, uns dels altres dos, quedarà la matèria aprovada. |
| **CASTELLÀ** | Se recupera a final de curso.  Se llevará un registro de cómo progresa el alumno/a en la materia.  Si no la supera a lo largo del curso, se realizará el examen de competencias básicas de final de curso." | Es recupera a final de curs.  Se llevará un registro de cómo progresa el alumno/a en la materia.  Si no la supera a lo largo del curso se realizará el examen de competencias básicas de final de curso." | Recuperacions final de curs: 1r, 2n i 3r trimestre. "Examen de competències bàsiques de final de curso". |

|  |  |  |  |
| --- | --- | --- | --- |
| **LLENGÜES ESTRANGERES** | **Anglès**: Si aprova el 2n trimestre recupera automàticament el 1r. Tot i què l’avaluació és contínua, es pot proposar fer també el seguiment amb un examen i/o activitats de recuperació al llarg del curs, si el professor/a de la matèria d á nglès ho considera adient.  **Francès:** Qui aprovi el 2n trimestre recupera automàticament el 1r, amb la possibilitat de realitzar abans un treball de recuperació. | **Anglès**: Si aprova el 3r trimestre recupera automàticament el 1r o el 2n, si un dels dos els té aprovats. Tot i què l’avaluació és contínua, es pot proposar fer també el seguiment amb un examen i/o activitats de recuperació al llarg del curs, si el professor/a de la matèria d á nglès ho considera adient.  **Francès:** Qui aprovi el 3r trimestre recupera automàticament el 1r i/o el 2n, amb la possibilitat de realitzar abans un treball de recuperació. | **Anglès:** Examen final global i únic de recuperació.  **Francès:** Examen final global i únic de recuperació.  Per pujar nota: Prova final on estan inclosos tots els continguts del curs i on es valorarà especialment el grau d'assoliment assoliment de les destreses orals i escrites. |
| **MATEMÀTIQUES** | Al llarg del curs es podran plantejar activitats per assolir els blocs no superats. | Al llarg del curs es podran plantejar activitats per assolir els blocs no superats. | A final de curs es podran plantejar activitats per assolir els blocs no superats. |
| **CIÈNCIES NATURALESA** | Al llarg del curs es podran plantejar activitats per assolir les competències no superades. | Al llarg del curs es podran plantejar activitats per assolir les competències no superades | Al llarg del curs es podran plantejar activitats per assolir les competències no superades |

|  |  |  |  |
| --- | --- | --- | --- |
| **CIÈNCIES SOCIALS** | Realització d’una prova o treball de recuperació a final de curs. | Realització d’una prova o treball de recuperació a final de curs. | Realització d’una prova o treball de recuperació a final de curs. |
| **TECNOLOGIA** | Examen de recuperació de final de primer trimestre o lliurament d’un dossier o treball o entrega de les tasques pendents. | | |
| **VISUAL I**  **PLÀSTICA** | Poden recuperar un trimestre, al següent trimestre, tot entregant les tasques que estiguin malament o no entrades en un dossier. Aquesta nota serà un AS. | Poden recuperar un trimestre, al següent trimestre, tot entregant les tasques que estiguin malament o no entrades en un dossier. Aquesta nota serà un AS. | A final de curs es recuperaran els trimestres no superats, amb una nota de AS |
| **MÚSICA** | Qui aprovi el 2n trimestre recupera automàticament el 1r amb la possibilitat de realitzar abans  un treball de recuperació. | Qui aprovi el 2n trimestre recupera automàticament el 1r amb la possibilitat de realitzar abans  un treball de recuperació. | Qui aprovi el 2n trimestre recupera automàticament el 1r amb la possibilitat de realitzar abans  un treball de recuperació. |
| **EDUCACIÓ FÍSICA** | Realització d'una prova o treball de recuperació dels sabers i criteris d’avaluació no assolits | Realització d'una prova o treball de recuperació dels sabers i criteris d’avaluació no assolits | *“La nota final de curs serà la mitjana de les tres avaluacions fetes al llarg del curs, a condició que s’hagi tret com a mínim un (AS).*  En cas de no assolir el tercer trimestretindran l’oportunitat de realitzar una prova o treball de recuperació dels sabers i criteris d’avaluació no assolits. |

**MATÈRIES TRIMESTRALS**

|  |  |  |
| --- | --- | --- |
| **DEPARTAMENT** | **Final 1r quadrimestre.** | **Final 2n quadrimestre** |
| **MÚSICA** | Realització d'una prova o treball de recuperació | |
| **VISUAL I**  **PLÀSTICA** | Realització d'una prova o treball de recuperació | |
| **LLENGÜES ESTRANGERES** | Realització d'una prova o treball de recuperació | |
| **TECNOLOGIA** | Realització d'una prova o treball de recuperació | |
| **CIÈNCIES DE LA NATURALESA** | Aula Verda. 1r i 2n ESO. No hi ha opció a recuperar, la matèria optativa promitja amb les altres optatives i el crèdit de síntesi | |
| **CIÈNCIES SOCIALS** | Realització d'una prova o treball de recuperació | |
| **CASTELLÀ** | Realització d'una prova o treball de recuperació | |
| **MATEMÀTIQUES** | Realització d'una prova o treball de recuperació | |
| **EDUCACIÓ FÍSICA** | Realització d'una prova o treball de recuperació | |

###### D’un any per l’altre: ESO

**MATÈRIES ANUALS**

|  |  |
| --- | --- |
| **DEPARTAMENT** |  |
| **CATALÀ** | Aprovat el curs actual queda automàticament superat l’anterior. |
| **CASTELLÀ** | Els alumnes d’ESO recuperaran el curs anterior quan superin el curs actual de forma inmediata.  Els alumnes de 2n de batxillerat recuperaran les matèries de 1Bat superan un examen convocat després de Nadal. |
| **LLENGÜES ESTRANGERES** | **Anglès:** Lliurar un dossier d’estiu que li haurà encomanat el professorat i aprovar els dos trimestres del curs següent, un dels quals ha de ser el 3r trimestre.  **Francès:** Lliurar un dossier d’estiu que li haurà encomanat el professorat (si no ha aprovat al juny)  **Alemany:** Lliurar un dossier d’estiu que li haurà encomanat el professorat (si no ha aprovat al juny) |
| **MATEMÀTIQUES** | Aprovat el curs actual queda automàticament superat l’anterior. |
| **CIÈNCIES NATURALESA** | * Els alumnes de 1r d‘ESO que no aprovin les Ciències Naturals podran superar aquesta matèria si:   Aproven la matèria Ciències Naturals (Biologia i Geologia) de 3r d'ESO.   * Els alumnes de 2n d‘ESO que no aprovin les Ciències de la   Naturalesa podran superar aquesta matèria si:  Aproven la matèria Ciències Naturals (Física i Química) de 3r d'ESO.   * Els alumnes de 3r i 4t d‘ESO que no aprovin les Ciències de la Naturalesa (Biologia i Geologia) podran superar aquesta matèria si:   Superen una prova competencial extraordinària de recuperació de la matèria pendent en la data determinada per Prefectura d‘Estudis.   * Els alumnes de 3r i 4t d‘ESO que no aprovin les Ciències Naturalesa (Física i Química) podran superar aquesta matèria si:   Superen una prova competencial extraordinària de recuperació de la matèria pendent en la data determinada per Prefectura d‘Estudis |
| **CIÈNCIES SOCIALS** | Realització d’un treball proposat pel departament i examen. |
| **TECNOLOGIA** | Assolint 2n d’ESO recuperes 1r d’ESO  Assolint 3r d’ESO recuperes 2n d’ESO  Si suspens 3r d’ESO o 4t d’ESO caldrà fer uns exercicis competencials. |
| **VISUAL I**  **PLÀSTICA** | Els alumnes de l‘ESO que no aprovin alguna de les matèries d'Educació Visual i Plàstica podran superar aquesta matèria:  1 - Si lliuren un dossier de la matèria suspesa proposat pel departament a l’inici del segon trimestre del curs següent i superen un control escrit.  2 - Si superen una prova extraordinària de recuperació de la matèria pendent en la data determinada per Prefectura d‘Estudis.  3- Els alumnes de 1r d‘ESO que no aprovin la matèria podran superar-la si aproven la matèria de VIP a 2n d'ESO.  4 - Si l'alumne aprova la matèria optativa de 4rt d’ESO recupera automàticament les matèries suspeses dels cursos anteriors.  La nota mínima per aprovar serà AS. |
| **MÚSICA** | Els alumnes que tenen l’àrea suspesa del curs o cursos anteriors, han de fer l’examen de la matèria que van rebre quan cursaven el curs suspès. Els alumnes que procedeixen d’altres centres i llocs es mira quin és el currículum que han fet i en funció se’ls posa una prova adequada al que han estudiat. |
| **EDUCACIÓ FÍSICA** | Aprovat el curs actual queda automàticament superat l’anterior. |

###### Recuperacions Batxillerat: durant el curs

|  |  |  |  |
| --- | --- | --- | --- |
|  | **Primera setmana després de les vacances de Nadal.** | **Primera setmana després de les vacances de de Setmana Santa.** | **Final de curs** |
| **LLENGUA CATALANA** | Es recuperarà la matèria al final de curs | Es recuperarà la matèria al final de curs | Recuperacions trimestrals per recuperar els continguts no a les avaluacions i els llibres de lectura obligatòria.  Prova global per qui tingui els tres trimestres suspesos  Prova final per pujar nota.  En algun cas especial, i sempre que el/la professor/a ho decideixi, s’encarregarà algun tipus de treball per aprovar l’avaluació  suspesa. |
|  |  |
|  |  |
|  |  |

|  |  |  |  |
| --- | --- | --- | --- |
| **LLENGUA CASTELLANA** | Seguint el criteri d’avaluació continua els alumnes recuperaran el curs sencer quan tinguin suspeses dos o més trimestres, i quan la nota mitjana dels trimestres no superin el 5. En aquest casos faran un examen final al juny  excepte els alumnes de 1r batxillerat que ho faran a setembre. | Seguint el criteri d’avaluació continua els alumnes recuperaran el curs sencer quan tinguin suspeses dos o més trimestres, i quan la nota mitjana dels trimestres no superin el 5. En aquest casos faran un examen final al juny  excepte els alumnes de 1r batxillerat que ho faran a setembre. | Seguint el criteri d’avaluació continua els alumnes recuperaran el curs sencer quan tinguin suspeses dos o més trimestres, i quan la nota mitjana dels trimestres no superin el 5. En aquest casos faran un examen final al juny  excepte els alumnes de 1r batxillerat que ho faran a setembre. |
| **LLENGÜES ESTRANGERES** | Qui aprovi el 2n trimestre recupera automàticament el 1r. | Qui aprovi el 3r trimestre recupera automàticament el 1r i/o 2n si en té un dels dos aprovats. | Examen final. |
| **MATEMÀTIQUES** | Examen recuperació 1r trimestre. | Examen recuperació 2n trimestre. | Examen final. |
| **CIÈNCIES DE LA NATURALESA** | Es recupera a final de curs.\* | Es recupera a finals de curs.\* | Es recupera a final de curs. \*  \*Al juny es farà una prova competencial per recuperar els trimestres anteriors.  L´ alumnat haurà de recuperar els trimestres que ha suspès durant el curs.  La prova per pujar nota inclourà preguntes dels  tres trimestres. |
|  |  |  |
| **CIÈNCIES SOCIALS** | Es recupera a final de curs. | Es recupera a final de curs. | Examen o treballs finals. |
| **TECNOLOGIA** | Examen recuperació 1r trimestre. Les notes inferiors a 3 no fan mitjana. | Examen recuperació 2n trimestre. Les notes inferiors a 3 no fan mitjana | Examen final. |
| **DIBUIX TÈCNIC** | Es recupera a final de curs. | Es recupera a final de curs. | Examen final. També es recuperarà si la mitjana de les notes dels tres trimestres és 5 o més, però no s’acceptarà fer la mitjana amb notes inferiors a 3.  La nota no pot ser superior a 5. |
| **EDUCACIÓ FÍSICA** | Realització d'una prova o treball recuperació pels alumnes suspesos amb menys d'un 5. | Realització d'una prova o treball recuperació pels alumnes suspesos amb menys d'un 5. | Realització d'un treball, d’un examen teòric i d’una prova pràctica en relació als criteris d’avaluació treballats pels alumnes amb un trimestre suspès amb  menys d'un 5 |

##### 

##### Criteris de promoció a l’ESO

**Podrà l’alumnat promocionar al següent curs quan:**

Per a l’avaluació dels alumnes de l'ESO són vigents:

Per l’avaluació de l’ESO, és vigent el DECRET 175/2022, de 27 de setembre de 2022, d'ordenació dels ensenyaments de l'educació bàsica.

En ambdues ordres es determinen el procediment, els documents i els requisits formals del procés d'avaluació a l'educació secundària obligatòria.

En finalitzar cadascun dels tres primers cursos de l'etapa i com a conseqüència del procés d'avaluació, l'equip docent, en la sessió d'avaluació final de curs, ha d'adoptar les decisions corresponents sobre el pas de curs de cada alumne, tenint en compte la seva evolució general en relació amb el grau d'assoliment de les competències que determina DECRET 175/2022, de 27 de setembre de 2022, d'ordenació dels ensenyaments de l'educació bàsica.

L'alumne passa de curs quan ha assolit els nivells competencials establerts, pel que fa als nivells competencials no assolits de cursos anteriors, s'han d'avaluar d'acord amb la programació establerta. En el marc de l'avaluació contínua, l'assoliment de les competències del curs de les matèries amb continuïtat dins l'etapa i dels àmbits transversals comporta l'assoliment dels nivells competencials no assolits en cursos anteriors.

L'equip docent pot decidir el pas al curs següent d'un alumne amb nivells competencials no assolits quan consideri que l'alumne té bones expectatives de millora i que el pas de curs és positiu per a la seva evolució acadèmica i personal. En aquest cas, l'equip docent ha de donar indicacions personalitzades que incloguin les mesures i recomanacions que han de permetre a l'alumne assolir els nivells competencials corresponents a aquell curs; en alguns casos pot comportar un PI.

La repetició de curs s'ha de considerar una mesura excepcional i en cas de romandre un any més al mateix curs, també es requereixen unes indicacions personalitzades, orientades a superar les dificultats detectades en el curs anterior i que en algun cas poden comportar un PI. Es pot repetir el mateix curs un sol cop i dos cops com a màxim dins l'etapa si no s'ha repetit a l'educació primària.

Si l'equip docent decideix que algun alumne amb necessitats educatives específiques segueixi un pla de suport individualitzat, s'ha d'escolaritzar en el curs i grup que, atenent la proposta educativa que se li formuli, s'hagi determinat en el pla corresponent.

Per expressar els resultats dels aprenentatges dels alumnes i el grau d'assoliment de les competències s'utilitzen qualificacions qualitatives, que són: no assoliment (NA), assoliment satisfactori (AS), assoliment notable (AN) i assoliment excel·lent (AE) i a la casella d’accés al curs següent s’indicarà “SÍ” (accedeix al curs següent havent superat el curs), “SD” (accedeix al curs següent d’acord amb el pla de suport individualitzat) o “SL” (accedeix al curs següent per impossibilitat legal de repetir), “No” (no accedeix al curs següent).

##### Superació de l'etapa i títol de graduat o graduada en educació secundària obligatòria:

* A conseqüència del procés d'avaluació, en la sessió d'avaluació final de quart curs, l'equip docent ha d'adoptar les decisions corresponents a la superació de l'etapa i l'obtenció del títol de graduat o graduada en educació secundària obligatòria, tenint en compte el grau d'assoliment de les competències que determina DECRET 175/2022, de 27 de setembre de 2022, d'ordenació dels ensenyaments de l'educació bàsica i les especificitats que es recullen en el PEC.

1. Es considera que un alumne ha superat l'etapa quan ha assolit les competències dels àmbits associats a les matèries i les dels àmbits transversals.

L'equip docent, considerant la maduresa de l'alumne i les seves possibilitats de progrés, pot decidir que un alumne obtingui el títol encara que tingui avaluació negativa en una matèria o dues que no siguin simultàniament Llengua Catalana i Literatura, Llengua Castellana i Literatura, i Matemàtiques.

En aquest sentit, es considera matèria amb avaluació negativa aquella en què no s'han assolit els nivells competencials establerts.

1. Excepcionalment, l'alumne que en finalitzar l'etapa no obtingui el títol pot romandre un any més a 4t d’ESO. Aquesta opció ha d'anar acompanyada d'unes indicacions personalitzades, orientades a superar les dificultats detectades en el curs anterior.
2. Per expressar els resultats dels aprenentatges dels alumnes i el grau d'assoliment de les competències s'utilitzen qualificacions qualitatives, que són: no assoliment (NA), assoliment satisfactori (AS), assoliment notable (AN) i assoliment excel·lent (AE). En el desplegable de l’aplicació es consignarà si obté o no el graduat.

##### Criteris de superació de matèria i promoció al Batxillerat.

###### Promoció de 1r a 2n de Batxillerat:

En cas de rebre avaluació negativa de tres o quatre matèries a primer curs, els alumnes i les alumnes poden optar per repetir el curs en la seva totalitat o matricular-se de les matèries de primer amb avaluació negativa i ampliar aquesta matrícula de primer curs amb dues o tres matèries de segon, d’acord amb l’organització que tingui establerta el centre educatiu. El centre ha d’orientar l’alumnat en aquesta tria. L’alumnat menor d’edat ha de tenir l’autorització dels pares o tutors legals per a aquest règim singular de matriculació.

**Pla d'actuació per a la recuperació d'alumnes de 2n de Batxillerat amb matèries pendents:**

Juntament amb les seves programacions de principi de curs, els Departaments inclouran un pla d'actuació per a la recuperació d'alumnes amb matèries pendents. Aquest pla ha d'incloure:

* Els requisits que ha de complir l'alumne/a per aprovar la matèria.
* Mesures per facilitar als alumnes la recuperació de la matèria: material de suport, hores d'atenció per resoldre dubtes, etc.

###### Obtenció del títol de Batxillerat:

Els alumnes i les alumnes que superen totes les matèries de batxillerat en qualsevol de les seves modalitats reben el títol de batxiller.

Els alumnes que en finalitzar el segon curs tinguin avaluació negativa en algunes matèries es poden matricular d’aquestes matèries sense necessitat de tornar a cursar les matèries ja superades. Els alumnes i les alumnes no hauran de tornar a cursar les matèries treball de recerca i estada l’empresa un cop les tinguin superades, encara que no passin al curs següent.

##### Objectius comuns avaluables

Es considera que els objectius comuns avaluables, és a dir, els que tots els Departaments han de tenir en compte, són els següents:

**HÀBITS DE FEINA:**

* Portar el material necessari.
* Ésser ordenat/ada i net/a.
* Participar en les activitats, el funcionament i en les decisions de l’aula.
* Ésser puntual en l'entrega i lliurament de tasques.

**EXPRESSIÓ ORAL I ESCRITA:**

* Expressió oral adequada al context.
* Expressió escrita adequada.

**MOTRICITAT:**

* Adoptar una posició i fer els moviments correctes quan executa un treball o fa un exercici.

**RAONAMENT LÒGIC I RESOLUCIÓ DE PROBLEMES:**

* Resoldre els problemes i arribar a conclusions seguint un plantejament correcte.
* Ordenar lògicament les idees.

**HÀBITS SOCIALS:**

* Ésser respectuós amb els companys i companyes.
* Ésser respectuós amb els docents i la comunitat educativa en general.
* Ésser respectuós amb els materials i instal·lacions.
* Treballar en grup i estar compromès en el treball en grup, respectant els acords i les decisions que es prenen.

##### Matèries comunes i optatives a l’ESO: assoliment

* Assoliment excel·lent AE
* Assoliment notable AN
* Assoliment satisfactori AS
* No assoliment NA

##### Matèries comunes i optatives al batxillerat : assoliment

Matèries comunes, de modalitat i optatives al Batxillerat i Treball de recerca: Nota numèrica, en una escala de l'1 al 10.

### El treball de recerca al batxillerat

Al batxillerat tot l'alumnat ha de fer un Treball de Recerca.

El Treball de Recerca és una investigació i té les característiques següents:

a) És una recerca adequada al nivell d'estudis que està cursant l'alumne o alumna.

b) Pot estar emmarcat dins d'una matèria o pot ser interdisciplinari.

c) Està tutoritzat per un professor o professora.

d) Té una durada aproximada de 70 hores, no té càrrega horària assignada i representa el 10 % de la qualificació final del batxillerat.

e) Es presenta per escrit, en format digital, i oralment.

S'avalua tenint en compte l'actuació de l'alumne o alumna durant la realització del treball, l'informe escrit i la presentació oral.

A l’inici del segon trimestre de 1r de Batxillerat, els alumnes han de triar el títol del treball de recerca, així com tenir designat un **tutor de treball**. D’aquesta manera, al llarg del 2n i 3r trimestre i durant les vacances d’estiu entre 1r i 2n de Batxillerat, els/les estudiants poden realitzar el treball del tema que hagin escollit.

El treball escrit es lliura a l’institut a meitats d’octubre i les exposicions orals se celebren a primers de novembre. El tribunal avaluador està constituït pel tutor/a del treball de recerca, un membre del Departament al qual pertany el treball de recerca i un professor de qualsevol altre departament.

Els alumnes han de fer una breu exposició oral (15 minuts aproximadament) del seu treball davant del tribunal. A aquesta exposició és pública i es permet l’entrada a pares i alumnes de 1r de Batxillerat, per tal que puguin veure com exposen els seus companys de 2n.

La **nota del treball de recerca** té una equivalència horària de 70 hores i representa un **10%** de la **nota global del Batxillerat**.

Per avaluar el treball de recerca es tindrà en compte el següent:

1. L’informe del seguiment del treball (30% de la nota).
2. El treball escrit (50% de la nota).
3. L’exposició oral (20% de la nota).

### [EL PROJECTE D’APRENENTATGE-SERVEI (APS)](https://xtec.gencat.cat/ca/comunitat/serveicomunitari/)

El curs 2014-15 es va iniciar el voluntariat a 4t ESO, dins de la matèria d’Atenció Educativa. Aquest era un projecte de Servei Comunitari amb el Club Infantil-Juvenil Sanfeliu-Sant Ildefons. L’objectiu del projecte era una doble experiència estretament vinculada i articulada: una formació específica d’iniciació al voluntariat i un període de voluntariat al Club Sanfeliu - Sant Ildefons donant suport als monitors/es en les seves tasques.

A partir del curs 2016-17, el projecte de Servei Comunitari es fa extensiu i obligatori a tot l’alumnat de 4t ESO, dins la matèria de Religió o Orientació. El primer trimestre serà de formació específica de voluntariat. Les pràctiques es duran a terme al llarg del 2n i 3r trimestre en horari extraescolar i en diferents entitats, entre elles Club Infantil-Juvenil Sanfeliu-Sant Ildefons.

Segons el DECRET 175/2022, de 27 de setembre, d'ordenació dels ensenyaments de l'educació bàsica, el Servei Comunitari té la consideració de projecte transversal amb incidència en la qualificació global de la matèria, o matèries, a la qual estigui vinculat. La informació sobre la realització del Servei Comunitari, quan escaigui, s'ha d'incloure en les actes en els termes: no fet (NF), fet (FT) i fet amb aprofitament (FA).

El servei comunitari es desenvolupa en el marc curricular i mitjançant la metodologia d'aprenentatge i servei. Pretén desenvolupar la competència social i ciutadana dels alumnes i respon a la idea que l'educació és una eina de millora social, orientada a formar éssers complets, amb una dimensió tant intel·lectual com humana i moral.

El servei comunitari ha de servir per enfortir el treball de les competències transversals de l'àmbit personal i social i d’aprendre a aprendre.

-Respecte a l’alumnat:

* Desenvolupar la competència personal, social i d’aprendre i la ciutadana, afavorint una actitud crítica i compromesa davant la societat, per tal d’esdevenir membres actius en una societat catalana democràtica i participativa.
* Donar a conèixer a l’alumnat associacions, entitats i persones compromeses en la millora de la societat.Desenvolupar habilitats relacionades amb el disseny i realització de projectes i amb el treball d’equip.

-Respecte al centre educatiu:

* Promoure la participació de tot l’alumnat en accions de servei a la comunitat com eina per desenvolupar la competència social i ciutadana, en el marc del currículum obligatori.
* Donar a conèixer a l’alumnat i les seves famílies la xarxa associativa i les entitats de l’entorn, per tal de promoure la participació dels joves.

-Respecte al context o a l’entorn educatiu:

* Promoure el treball en xarxa entre els diferents agents educatius de l’entorn.
* Donar una resposta educativa a les necessitats emergents de l’entorn escolar.

### EL CONTROL D’ASSISTÈNCIA

Tant a l’ESO com al Batxillerat, l’assistència a classe i a les activitats extraescolars i acadèmiques és obligatòria. Aquest control de l’assistència es fa amb la plataforma iEduca.

Quant al Batxillerat, el criteri de l'escola és el següent: si un/a alumne/a de Batxillerat falta a un 10% trimestral de les classes no justificat mèdicament o per causa de força major, aquest/a perdrà el dret a avaluació continua. Per tant, només tindrà dret a realitzar l'examen final. En cas de faltes justificades, l'alumne/a haurà de presentar el justificant mèdic o de força major a cadascun dels professors als quals hagi faltat.

### TEMES TRANSVERSALS

Els temes transversals són un conjunt d’ensenyaments que, sense ajustar-se a l’estructura de cap àrea de coneixement tradicional, constitueixen continguts de gran importància educativa i donen resposta a gran part dels fins dels objectes educatius de tots els cicles de l’ESO.

El que pretenem com a centre educatiu amb la inclusió dels temes transversals al nostre currículum és proporcionar als joves una formació integral que afavoreixi tots els aspectes del seu desenvolupament personal. I això no es pot aconseguir sense tenir en compte una sèrie de valors universals com la igualtat, la justícia, la solidaritat, la tolerància, la cura de la salut o el respecte pel medi ambient.

#### 

#### Projecte de mediació

La **Mediació** al centre té com a objectiu resoldre els conflictes de forma no violenta. Els alumnes implicats solen ser de ESO i Batxillerat, encara que també està obert a Cicles. Hi ha 6 mediadors en actiu que detecten problemes i fan mediacions fora de les 4 hores assignades. Cada curs es formaran nous mediadors. Les mediacions poden ser demanades tant per alumnes com per professors/es, en aquest darrer cas, prèviament haurà de passar el filtre de la coordinació pedagògica, per evitar tractar qüestions que ja pot resoldre l’orientador referent del nivell en qüestió.

#### El Projecte de Coeducació

L’Institut Esteve Terradas ha fet una aposta contundent i sistemàtica per utilitzar la coeducació com a eina per eliminar tota mena de discriminació per raó de sexe a més a més d'integrar de forma explícita i amb continguts d'aprenentatge la perspectiva de gènere. El projecte d'innovació en coeducació de l’Institut Esteve Terradas és un projecte viu, que es revisa curs darrere curs per tal d'anar buscant la millora continua de les nostres actuacions.

##### Objectius del projecte

**PROCESSOS EN ELS QUALS S’ENQUADRA EL PROJECTE**

1. *Processos d’Ensenyament-Aprenentatge.*

Hem anat avançant en la incorporació de la mirada coeducativa als **currículums** i a les **programacions**.

Quant a les **activitats d’aula**,

Tot **1r d’ESO** ha iniciat la seva incorporació al nostre centre amb un projecte *Benvingudes a l’ESO* on han descobert un recull de dones importants. També de forma obligatòria cursen la matèria de Coeducació durant un Trimestre on es treballa la diferència entre sexe i gènere i les identitats de gènere entre d'altres. Intentem que l’alumnat tingui un primer contacte amb les "sexualitats i afectivitats" on es treballa la diversitat sexual i afectiva. Com a centre aquesta mesura ens serveix per assegurar una formació mínima amb continguts d'aprenentatge sobre perspectiva de gènere. També es realitza prèvia demanda a l’Ajuntament dos Tallers el d’*Autoestima i el de Ciberviolència*

Tot **2n d’ESO** realitzarà un taller: *Som diversxs on es treballen les diversitats sexuals i de gèneres.*

Tot **3r d’ESO** realitzarà dos tallers: *Ciberviolència i Taller d’Autoestima.* Aquest curs 23-24 trobem la nostra XAJI en aquest nivell on rep una formació específica un cop al mes i gaudeix de 2 trobades anuals amb altres centres.

Tot **4t d’ESO** realitzarà un taller: *Som diversxs on es treballen les diversitats sexuals i de gèneres.*

També de manera transversal, la coeducació s'ha incorporat als temes proposats pels diferents departaments als **treballs de recerca** de Batxillerat.

Quant a **metodologies**, la gran oportunitat de canvi va venir amb el treball per projectes.

El fet que amb el treball per projectes no utilitzem els llibres de text com a material didàctic principal, ha fet que en el disseny dels nous materials també tinguéssim una nova oportunitat de incorporar aquesta nova mirada. Des de l'equip impulsor de projectes vam dissenyar uns criteris que havien de tenir tots els nous projectes que es desenvolupessin a l'Esteve Terradas, i un d'aquests criteris era que els projectes havíen de ser coeducatius, és a dir havien d'incorporar els sabers de les dones i fer visibles els col•lectius exclosos fins ara del sistema educatiu posant-los al centre.

Una bona oportunitat per treballar en la visibilització i en la sensibilització de tot el centre és aprofitar les **commemoracions** en els dies assenyalats al calendari que tinguin relació directa amb la coeducació. El centre commemora els dies 25 N, dia internacional contra les violències de gènere i el 8 M dia internacional de les dones. També hem afegit el dia 17 de maig, dia internacional contra l'homofòbia.

1. ***Assessorament Psicopedagògic i Orientació.***

El projecte de coeducació forma part del Pla **d’Acció Tutorial** (PAT) de tots els nivells de l’ESO i el Batxillerat ja que s’ofereix a tutores i tutors la possibilitat de fer intervencions al grup quan es detectin casos de violència de gènere.

1. ***Planificació Estratègica***

El Projecte de Coeducació està inclòs a la **documentació estratègica** del centre. En el moment de planificar l’organització del centre per a cada curs escolar, es té en compte que hi ha d’haver com a mínim una persona que ha de tenir unes hores lectives alliberades per poder coordinar tant a nivell de **coordinació dels docents** com a nivell de **coordinació d’activitats amb alumnat.** Aquesta planificació inclou vetllar perquè la persona referent del programa “T’escolto” pugui estar disponible a l’hora del pati els dimarts i dijous per atendre l’alumnat que sol·liciti el servei. També dintre del Consell Escolar sempre vetllem que hi hagi una persona referent en temes de coeducació.

1. ***Gestió de la Innovació.***

El Projecte de Coeducació ha desenvolupat dos programes propis coeducatius innovadors: "La XAJI" i "T'escolto".

1. **LA XAJI** ( Xarxa Activa de Joves per la Igualtat) L'institut Esteve Terradas va ser centre pilot d'aquest programa organitzat per la Plataforma contra les violències de gènere des del 2013 i que encara ara continua ben viu. Aquest programa consisteix en la formació d'un grup d'alumnes voluntaris/es que des de 1r fins a 4t d'ESO es converteixen en persones referents entre iguals per tal de treballar sobre temes d'igualtat a l'institut. Com l'experiència ha estat i és molt enriquidora, el CIRD (Centre de Recursos de les Dones de l'Ajuntament de Cornellà) va voler implicar-se i fer seu aquest programa en col·laboració amb la Plataforma. Actualment podem dir que aquest projecte s'ha exportat a tots els instituts del municipi i treballem en xarxa. Actualment, tenim XAJI en diferents districtes de Barcelona i a Europa. També durant el curs 2021/22 hem fet cooperació amb un grup de noies de Colòmbia.
2. **T'escolto"** (Consultori afectiu sexual per l'alumnat). Aquest programa va sorgir com a necessitat de tractar les diferents problemàtiques individuals que anaven sorgint a mida que la feina de la XAJI es feia més eficient. És lògic pensar que si des de l'Institut treballem per prevenir i treure a la llum les diferents situacions de violències de gènere, surti la necessitat de treballar individualment amb les persones afectades. El programa consisteix en que a les hores del pati de dimarts i dijous, la persona referent del programa atendrà a tot aquell alumnat que necessiti ser escoltat de forma activa sobre les diferents problemàtiques en les que es trobin personalment, en parella o col·lectivament. Algunes de les actuacions consisteixen en una escolta activa, d'altres en fer passos cap a trencar amb possibles relacions tòxiques, d'altres en assumir identitats de sexe i/o de gènere no normatives. De vegades l'alumnat busca informació concreta sobre dubtes quant a les relacions sexuals, mètodes anticonceptius, o sobre el funcionament del propi cos. El programa es basa en la confidencialitat, sempre i quan no sigui necessari posar en coneixement d'altres persones la problemàtica en qüestió perquè la gravetat del tema així ho requereixi.

#### Projecte Aules netes i educades

Aquest projecte neix de la necessitat d’involucrar a l'alumnat en el bon estat de l’aula, ja que moltes vegades no se’n cuiden prou, embruten el terra, el mobiliari i les parets, no utilitzen adequadament les papereres, en definitiva no hi ha respecte ni sentiment de pertinença de l’aula. És un projecte que en els seus inicis, el curs 2014-15, sols el realitzava els grups de 1r i 2n d’ESO i en veure l’èxit de l'experiència s’amplia als alumnes de 3r i 4t d’ESO el següent curs.

És un projecte impulsat per la **Coordinació de Medi Ambient** i juntament amb l’equip docent treballem conjuntament per motivar l’alumnat en la importància de treballar en un espai net i saludable, lliure de soroll, de brutícia, d’olors,.... Aquest projecte ha estat elaborat per reeducar l’alumnat en el manteniment del material escolar, i de les instal·lacions en general, així com el saber estar.

L’**AMPA** també hi participa organitzant una sortida lúdica a final de curs per aquelles aules que han complert amb l’objectiu. És una sortida totalment gratuïta per l'alumnat perquè està subvencionada per l’Ajuntament de Cornellà.

#### Projecte neteja de patis

Aquest projecte, com el seu nom indica, consisteix en una neteja dels patis del centre per part de l'alumnat.

Es un projecte que neix de la necessitat de mantenir els patis nets i de reeducar als alumnes en la utilització dels contenidors propis de cada residu.

El funcionament d’aquest projecte consisteix en que cada grup classe baixa al pati a fer la neteja de dos a tres cops l’any amb el professorat de matèria pertinent. Els torns s’organitzen en un calendari.

#### Prevenció de riscos

El Procés-Q-410-T-38-ET, gestió de la prevenció de riscos, estableix com s’han de prevenir i controlar els riscos laborals de les activitats que es desenvolupen a l’Institut. La finalitat d’aquestes activitats és desenvolupar en els nois i noies la cultura preventiva, inculcant-los hàbits i mètodes de treball segurs. Es tracta, doncs, de fomentar l’adquisició d’hàbits i d’actituds que permetin a l’alumnat, en qualsevol moment, identificar situacions de perill i posar en joc els recursos necessaris per tal d’evitar-ne les conseqüències. Perquè això sigui possible, cal assolir els objectius següents:

* Conscienciar l’alumnat que els accidents, malalties i altres problemes de salut no són casuals, que es poden evitar amb l’esforç de tothom.
* Desenvolupar la capacitat d’observació i d’identificació dels perills, fent possible que, davant d’un perill, s’actuï de manera intuïtiva i automàtica.
* Identificar els perills que poden trobar en el seu entorn (al carrer, a casa, a l’escola), ja sigui per les característiques del medi o bé per les derivades de les pròpies accions i/o omissions, i saber com evitar-los.

#### Treball per projectes - DIO

El treball per projectes pretén incorporar metodologies d'enfocament global i l'aprenentatge basat en problemes de manera progressiva.

El nostre institut, seguint amb el compromís d’oferir un aprenentatge competencial al seu alumnat, aposta per implementar la metodologia del treball per projectes a la secundària.

El nostre objectiu és seguir apostant per aquesta metodologia i incrementar la presència de projectes globalitzats en tots els nivells perquè, almenys, en tinguem un per trimestre.

Aportacions de la metodologia de treball per projectes (ABP)

* Afrontar el procés d’aprenentatge des d’un punt de vista globalitzat per fomentar les interconnexions entre diferents àrees de coneixement (desapareixen les matèries i treballem de forma global).
* Potenciar el treball cooperatiu i col·laboratiu entre els membres del grup per poder donar resposta a la problemàtica plantejada. Es fomenten valors com la solidaritat, la tolerància, la responsabilitat envers el grup, i estableix les bases per enfortir les relacions socials entre l’alumnat i amb el professorat.
* Aplicar el mètode científic: a partir d’un problema els alumnes han de formular les seves hipòtesis i contrastar-les.
* Potenciar l’avaluació formadora mitjançant la qual fomentem la reflexió entre l’alumnat sobre el seu procés d’aprenentatge.
* Afavorir l’atenció a la diversitat que tenim a les nostres aules gràcies a la flexibilitat en els ritmes de treball o en la varietat de presentar el coneixement en diferents formats.

**Projectes del curs 23-24:**

|  | **Primer trimestre** | **Segon trimestre** | **Tercer trimestre** |
| --- | --- | --- | --- |
| **PRIMER ESO** | BENVINGUDA AL CENTRE/Bones pràctiques |  | **PROJECTE LA TERRA**  *C. SOCIALS/NATURALS. Música, Tecnologia, Català. Definir departaments* |
| **SEGON ESO** |  |  | **GREEN ENERGY** C.Naturals, Tecnologia, Anglès |
| **TERCER ESO** |  | **TECA SANA** C.SOCIALS, C.Naturals (Bio),E.Física, Català, Castellà | **CORNELLÀ SOSTENIBLE (treball interdisciplinar )** |
| **QUART ESO** | **REVOLUCIÓ** C.SOCIALSE.Físca/Anglès/català | **THIS IS UK** C.SOCIALS/Matemàtiques/Anglès | **Fes-te sentir a Ritme de Rap** ccss/ef/castellà/català |

### CRITERIS D’UTILITZACIÓ DELS ESPAIS I RECURSOS

L’escola disposa d’una pista poliesportiva i un gimnàs per Educació Física, una aula d’idiomes per Llengües Estrangeres, d’una aula d’informàtica, una aula- matèria per Ciències Socials, una aula de visual i plàstica, una aula de música, un laboratori de Biologia i Geologia, un laboratori de Física i Química i dues aules de Tecnologia.

Els criteris d’utilització d’aquests espais i recursos està determinat pels criteris generals del Projecte Curricular d’ESO/Batxillerat, les necessitats de recursos definides en les programacions de les matèries i els criteris de realització d’horaris.

### AVALUACIÓ DELS PROCESSOS D’ENSENYAMENT-APRENENTATGE

El/la Coordinador/a Pedagògic/a mesura el procés d'ensenyament-aprenentatge a final de curs. Per què el procés sigui de qualitat s'han de complir els següents paràmetres:

* Els alumnes avaluats en l'últim curs de l'ESO (4rt) superaran l’etapa en un 80% o més respecte dels alumnes que acaben l’etapa.
* Els alumnes matriculats en l'últim curs de Batxillerat (2n) superaran l’etapa en un 76% o més respecte dels alumnes que acaben l’etapa.
* El percentatge d’alumnes de l’ESO i Batxillerat que falten a més d’un 10% de les hores de classe sigui igual o menys del 7% dels alumnes.
* Els alumnes presentats a les proves de Selectivitat aprovaran en un 90% com a mínim.
* Que a les enquestes de satisfacció dels alumnes de 4 ESO, la resposta a la pregunta 1.1 de l’imprès Q-800-T-27-00 sigui superior a 7/10.
* Que a les enquestes de satisfacció dels alumnes de 2n BTX, la resposta a la pregunta 1.1 de l’imprès Q-800-T-27-00 sigui superior a 7/10.
* Que a les enquestes de satisfacció dels alumnes de CAS, la resposta a la pregunta 1.1 de l’imprès Q-800-T-27-00 sigui superior a 7/10.
* Que a les enquestes de satisfacció sobre el Pla d’Acció Tutorial: IMPRÉS Q-800- T-28 VERSIÓ 00, la mitjana sigui com a mínim un 7/10 tant a les enquestes dels professors com a les dels alumnes.
* El % d’unitats didàctiques impartides a l’ESO Batx. superi el 95%.
* El % d’hores impartides a l‘ESO-Batx sobre les planificades sigui superior al 93%.

**NOTA: Quan es mesuri el percentatge d'alumnes que han superat o no una etapa no es tindrà en compte els alumnes nouvinguts ni els absentistes.**

Els principals indicadors són els següents:

| Com mesurar | | Quan mesurar | Dades | Representació | Observacions |
| --- | --- | --- | --- | --- | --- |
| 1 | Nombre d'alumnat que supera l'últim curs d’ESO. | Final Curs | Acta d'avaluació | % d'alumnes que superen l'ESO sobre el total d'alumnes matriculats a 4rt d'ESO. | Nombre d'alumnes de l'últim curs = Total - baixes oficials.  Calcular % que superen l'ESO respecte del total d'alumnes d'últim curs  d'ESO. |
| 2 | Nombre d'alumnat que supera l'últim curs de Batxillerat. | Final Curs | Acta d'avaluació | % d'alumnes que superen l'etapa de Batxillerat sobre el total d'alumnes matriculats a 2n curs. | Nombre d'alumnes de l'últim curs = Total - baixes oficials.  Calcular % que superen el Batxillerat respecte del total d'alumnes d'últim curs de  Batxillerat. |
| 3 | Nombre d'alumnat de l’ESO i Batxillerat que falta a més d’un 25% de les classes. | Trimestral | Acta Avaluació | % d'alumnes que falten més del 25% sobre el total d'alumnes | Nombre d’alumnes = nombre d’alumnes matriculats.  Percentatge d’alumnes que assisteixen a més del 90% de les classes respecte del total |
| 4 | Nombre d'alumnat presentat a Selectivitat que superen la  prova. | Juny | Les que  proporciona la universitat | % d'alumnes sobre el total dels presentats a selectivitat que supera la prova. | Nombre d'alumnes = total alumnes presentats a Selectivitat  - alumnes que no superen la prova. |
| 5 | Nombre d’alumnat amb 0, 1 o 2  suspensos com a màxim. | Trimestral | Acta Avaluació | % alumnes amb 0, 1 0 2 suspensos. | Calcular % amb 0, 1 o 2 matèries suspeses sobre el total d’alumnat d’ESO/Batxillerat. |
| 6 | Satisfacció dels alumnes de 4 ESO, la resposta a la pregunta 1.1 de l’imprès Q- 800-T-27-00  sigui superior a | Final de Curs | Enquesta  alumnes 4rt ESO | Buidat enquestes ieducació  % Satisfacció alumnat 4rt ESO | Tot l'alumnat de 4rt ESO en una hora de tutoria. |

| Com mesurar | Quan mesurar | Dades | Representació | Observacions |
| --- | --- | --- | --- | --- |

|  |  |  |  |  |  |
| --- | --- | --- | --- | --- | --- |
|  | 7/10. |  |  |  |  |
| 7 | Satisfacció dels alumnes de 2n Batx, la resposta a la pregunta 1.1 de l’imprès Q- 800-T-27-00  sigui superior a 7/10. | Final de Curs | Enquesta alumnes 2n Batxillerat | Buidat enquestes ieducació  % Satisfacció alumnat 2n Batxillerat | Tot l'alumnat de 2n Batxillerat en una hora de tutoria. |
| 9 | Satisfacció sobre el Pla d’Acció Tutorial: IMPRÉS Q- 800-T-28 VERSIÓ 00, la  mitjana sigui com a mínim un 7/10 tant a les enquestes dels professors com a les dels alumnes | Final de Curs | Enquesta alumnes/professors | Buidat enquestes ieducació  % Satisfacció alumnat i professorat | Tot alumnat ESO-Batx i professorat tutor/a |